ئابووری ئێران لە دوای (بەرجام)! سازمانی خه‌بات کوردستانی ئێران\nئابووری ئێران لە دوای (بەرجام)!\n8ـ راوەستانی پیشەسازی\nلەنێوچوونی واحیدەكانی بەرهەمهێنان لە ئێران وەك دەبینین رۆژانە كارخانەكان دادەخرێن و كرێكارەكان بێكار دەكرێن، بۆیە پێویست بە باس كردنی زیاتر ناكا. لە سەرەتای خاكەلێوەی ئەوساڵەوە خامنەیی وەلی فەقیهی رژێم گوتی: 60 لەسەدی كارخانە و واحیدەكانی بەرهەمهێنان لەكار كەوتوون. شیی كەرەوان وای بۆ دەچن كە رێژەیەكی زۆری واحیدەكانی بەرهەمهێنان یان راوەستاون یان چالاكیان بۆ دوو لە سەر سێ دابەزیوە.\nكارنامەی وەزارەتی پیشەسازی لە ساڵی 1394 (لە جۆزەردانی 1395 بڵاوكراوەتەوە)، لەگەڵ ئەوەی راپۆرتەكانی حكومەت لە ئێران بۆ شاردنەوەو كەمرەنگ كردنەوەی رێژەی دروستی قەیران و كێشەكانە، بەڵام كارناكەنە سەر ئەو راستیەی كە پیشەسازی ئێران لە یەك ساڵی رابردوودا داكشانی زۆری بەخۆوە بینیوە.\nبەپێی راپۆرتەكەی حكومەت رێژەی هەڵكشانی بەشی پیشەسازی لە ساڵی رابردوودا 2/2 بووە. جەدوەلی خوارەوە گوڵبژێرێكی ئەو راپۆرتە نیشان دەدا:\nرەوشی بەرهەمهێنانی كەل و پەلی پیشەسازی لە ساڵی 1394\nسەرچاوە: وەزارەتی پێشەسازی و مەعدەن و تەجارەت، بڵاوكراوەی جیهانی سەنعەت 26ی جۆزەردانی 95\nگەورەترین كێشەی واحیدەكانی پیشەسازی لە ئێران (كەمی نەخدینە، بێ بازاری، كێشەی هاوبەشەكان، گرانی مەوادی سەرەتایی، تێكچوونی دەزگاكان، بوروكراسی گەندەڵی دەسەڵاتداران، زۆری قانوون و رێسا دەست و پێ گیرەكان و هاوردەكردنی بە لێشاوی كەل و پەلی كەرەكی).\nبەرپرسانی رژێم دەڵێن: شارۆچكە پیشەسازیەكان بوونە شاری ئەرواح و لەلایەن واحیدەكانی پیشەسازی بۆ وەدەستهێنانی داهات، كراون بە ئەنبار.\nلە راستیدا زۆربەی پیشەسازی وەلات لەگەڵ كێشەیەك بەناوی "داروخانی شاراوە" دەستوپەنجە نەرم دەكا.\nبەپێی راپۆرتی ساڵانەی بانكی نێودەوڵەتی، ئێران لە "وەرشكست بووندا" لە نێو 189 وەلات لە پلەی 129دا جێگەی گرتووە. بەپێی ئەو راپۆرتە پلەی ئێران سەبارەت بە وەرشكستەبوون و كۆتایی هاتنی چالاكی تەجاری لە پلەی 137 لە ساڵی 2014ی زایینی بۆ 138 لە ساڵی 2015 دابەزیوە و لە ناوچەی MENA بەرزترە.\nماشین سازی پێگەیەكی گرینگی لە بەرهەمهێنانی ناسافی ناوخۆیی هەیە. بەو حاڵەش ئەو سەنعەتەش لە یەك ساڵی رابردوودا لەو راوەستان و داشكانە بەریی نەبوو.\nلە ساڵی 93دا كە بەشێك لە ئابڵووقە نێودەوڵەتیەكان لەسەر پارچەو مەوادی سەرەكی كە لە ماشین سازیدا پێویست بوو هەڵگیرا، ماشین سازان توانیان بەرهەمهێنانی ماشین لە 700 هەزارەوە بۆ 1.1 ملوێن ماشین بەرز بكەنەوە.\nئەو هەڵكشانە بەرچاوە بەبێ بەرزبوونەوەی توانای كڕینی خەڵك و بەرزبوونەوەی داواكاری نەیدەتوانی بەردەوام بێ. لە ئاكامدا ساڵی رابردوو ئەوانیش مەجبور بە كەم كردنەوەی بەرهەمهێنان بوون. بە شێوەیەك لە ساڵی 94دا بەرهەمهێنانی ماشین لە ئێران 13.6 لەسەد دابەزی.\nسەرچاوە: ئەنجومەنی ماشینسازانی ئێران\nوێدەچێ ئەم داشكانە دوو هۆی هەبێ، یەكەم دابەزینی توانای كڕین لە بازارەكانی ناوخۆدا و دووهەم كەیفیەت و كواڵەتی ناستانداردی بەرهەمەكان كە ناڕەزایەتیەكی زۆری لێكەوتۆتەوە. بەرێوەبەرانی كارخانەكانی ماشینسازی دەڵێن: شیركەتەكانی ماشینسازی لە ئێستادا 60 لەسەد توانای بەرهەمهێنانیان هەیە. ئەوەش بەو مانایە كە داواكاری بۆ كرینی ماشین لە بازاردا نیە كە ئەوەش بەهۆی دابەزینی توانای ماڵی خەڵكەوەیە. وا بەراورد دەكرێ كە توانای ماڵی كڕیار بۆ كڕینی ماشین لەچاو 4 ساڵ لەوەپێش 40 لەسەد دابەزیوە.\n9ـ هەناردەو هاوردە\nلە ساڵی 1394، هەم هەناردەكردنی غەیرە نەوتی و هەم هاوردەكردن بە رێژەیەكی بەرچاو كەمی كرد.\nجەدوەلی خوارەوە كە لە راپۆرتەكانی "گومرگی كۆماری ئیسلامی" دەرهێنراوە، ئاگۆرانكاریەكان نیشان دەدا:\nسەرچاوە: ئاماری سەرەتایی تەجارەتی دەرەوەی ئێران لە 12 مانگی 1394\nبەشێوەی مامناوەند تەجارەتی (CAB)ی ئێران لە ساڵی 2015 بەرهەمهێنانی ناسافی ناوخۆ 0.4 لەسەد بووە. ئەو رێژەیە لە ساڵی 2016 دەگاتە 0.8 لەسەد.\nبەشی زۆری هەناردەكردنی كەلوپەلی غەیری نەوتی بۆ وەڵاتانی چین، عێراق، ئیماراتی یەكگرتووی عەرەبی، ئەفغانستان و هیند بووە. تەنیا ئالوگۆرێك لەچاو ساڵی 1393 كە رووی داوە جێگۆڕكێی وەڵاتانی ئەفغانستان و هیندە. بە شێوەیەكی دیكە بە بەرزبوونەوەی هەناردەكردن بۆ ئەفغانستان ئەو وەڵاتە بۆ پلەی چوارەم لە نێو ئەو وەڵاتانەی كەلوپەلیان بۆ هەناردە دەكرێ بەرز بوویەوە.\nزۆربەی هاوردە كردنی وەڵات لەو سالەدا "1394" بەریز لە وەڵاتانی چین، ئیماراتی یەكگرتووی عەرەبی، كۆماری كورە، توركیە و سوئیس بووە. تەنیا گۆرانێك كە رووی داوە جێگۆركێی سوئیس لەگەڵ هیندوستانە.\nپێوەندیە نێونەتەوەییەكانی ئابووری ئێران\nلە ماوەی یەك ساڵی دوای هەڵگیرانی ئابڵووقەكانزۆرێك لە بەربەستە حقوقیەكان سەبارەت بە پێوەندی تەجاری لەگەڵ ئێران هەڵگیرا. لە باری سیاسیشەوە دەوڵەتی ئەمریكا و یەكیەتی ئوروپا هانی شیركەت و وەلاتانیان دەدا بۆ سات و سەودا لەگەڵ ئێران. لە خوارەوە ئەو ئاڵوگۆرانە دەخەینە بەرچاو:\nئاكامی هەڵگیرانی ئابڵوقەكان\nلە راپۆرتی 26ی رەزبەری 95، وەزارەتی دەرەوەی رژێمی ئێران سەبارەت بە جێبەجێ كردنی بەرجام، ئاكامی هەڵگیرانی ئاڵوقە ناوكەییەكانی راگەیاند كە لەوانە "سازبوونی 614 پێوەندی كارگێری لە نێوان 24 بانكی ئێرانی لەگەل 230 بانكی دەرەوە". لە راپۆرتەكانی پێشووی ئەو وەزارەتە حاڵەتگەلی وەك "كردنەوە حیساباتی بانكی ناوەندی لە دەرەوە"، "دروست بوونی پێوەندی سوئیفت"، "وەرگرتنەوەی قەرزی نەوتی" و "سەرمایەگوزاری هاوبەش"ی شیركەتە دەرەكیەكان و شیركەتە ئێرانیەكان ئیشارە كراوە. هەروەها لەباری ماف و حقوقیشەوە "تێكڕای بەڵگەی ئابڵوقەكان" كە بڕیارنامەكان و یاسا و رێساكانی ئابڵوقە ناوكەییەكانی لە خۆ دەگرت لەناوچوون یان دەستكاری كراون.\nجەك لەو، وەزیری خەزێنەداری ئەمریكا، لە یەكەم ساڵرۆژی واژۆی رێكەوتن نامەی ناوكەیی ویەن دا باسی لە قازانجی بەرچاوی ئێران لەو ماوەدا كردوە، لەوانە كردنەوەی زیاتر لە 300 حیساب لە بانكەكانی دەرەوە بە بایەخی ملیاردها دولار.\nسەفەری هەیئەتە تەجاریەكان\nبەپێی راپۆرتی رێكخراوی پەرەسەندنی تەجارەتی ئێران لە بەفرانباری 93 تا بەفرانباری 94 زیاتر لە 64 هەیئەتی تەجاری سەردانی ئێرانیان كردوە. ئەو هەیئەتانە نوێنەری بەلانی كەمەوە 2000 شیركەتی خاریجی بوون. هەر چەند دەوڵەتی رۆحانی بە تەواوی هەوڵی داوە ئەو هەیئەتانە زیاتر بن، بەڵام تا ئێستا ئەو سەردانانە نەبوونە دابین كەری پێویستیەكانی ئابووری ئێران، یانی راكێشانی سەرمایەگوزاری خاریجی بۆ ئێران. بڵاكراوەیەكی دەوڵەتی فەرانسە ئیشارەی سیاسەتی حكومەتی رۆحانی كردوە و نووسیویە: لێكدانەوەی رۆژئاوا لە دۆخی ئێستای حكومەتی رۆحانی، هەڵسوكەوت لەگەڵ فرۆشیارێكی قەرزدار و تامەزرۆیە كە خۆی بە مەجبور بە فرۆشی مافی نەتەوەیی دەبینێ. بەو پێیە، ئەگەر كڕیار كەمێ سەبر بگرێ، رەوشی فرۆشیار خراپتر دەكاو لەو كاتەدا نرخی كاڵاكەی دادەبەزێنێ.\nلەگەڵ ئەوەدا لەو ماوەدا شیركەتەكانی "تۆتاڵ"ی فەرانسە و "ئەنی" ئیتالیا توانیان دەفتەری نوێنەرایەتی خۆیان لە ئێران بكەنەوە. هەروەها بە هاوكاری م د ف (ناوەندی خاوەنەكانی پیشەسازی فەرانسە) دەفتەرێك لە تاران بۆ لێكدانەوەو هاندانی سەرمایەگوزاری لە ئێران دامەزراوە.\nشیركەتی "بریتیش پترولیوم"ی بریتانیا (BP)\nو شیركەتەكانی "رامازل"ی ئیتالیا و "زاروبژنفت"ی روسیەیش لە وتووێژ لەگەڵ بەرپرسانی رژێمدان بۆ كردنەوەی دەفتەری خۆیان لە ئێران.\nلە خاكەلێوەی ئەو ساڵ لە كونفرانسێك لە لەندەن كە لەلایەن رۆژنامەی "فایننشال تایمز" سەبارەت سەرمایەگوزاری لە ئێران بەرێوەچوو، ساجد جاوید وەزیری بازرگانی بریتانیا ئێرانی دوای ئابڵوقەكانی بە "گەورترین هەل لە بازارەكانی تازە پێگەیشتوو لە چاركە سەدەی ئەم دواییە" پێناسە كردبوو. ناوبراو هەروەها هەواڵی ئەوەی دا كە لێكتێگەیشتنێك لە نێوان ئیدارەی كەفالەتی هەناردەكردنی بریتانیا و سەندوقی كەفالەتی هەناردەكردنی ئێران بۆ ئاسانكاری تەجارەت لە نێوان دوو وەڵات واژۆ كراوە و وتی: ئێستا كاتی ئەوە هاتووە كە دوو نەتەوەی گەورەی ئێمە تەجارەت لەگەڵ یەكتر دەست پێ بكەن. لەو كونفرانسەدا محەمەدی نەهاوندیان سەرۆكی دەفتەری سەرۆك كۆماری رژێم قسەی كرد و وتی قسە كردن لەسەر توانای ئابووری ئێران بەس نیە و داوای كرد سیاسەتی نوێ لەگەڵ ئێران بگیرێتەبەر.\nئەو هەنگاوانەی نراون\nلەگەڵ بوونی بەربەست، ساتوسەودای سنووردار ئەنجام دراوە یان وتووێژی لەبارەوە كراوە:\nلە بانەمەڕی 95 ئێرفرانس، لە دوای 8 ساڵ راگرتنی كاری گواستنەوە، فرینی فرۆكەكانی بۆ ئێران دەستی پێ كردەوە، هەر چەند بەرەوڕووی ناڕەزایەتی كارمەندانی ئەو شیركەتە بوونەوە كە نایانەوێ لە دوای نیشتنەوە لە تاران یاساكانی پۆشینی ئەو وەلاتە پەیرەو بكەن. لە ئاكامدا ئێرفرانس مەجبور بوو لەو هێڵەدا میوانداری داوتەڵەب بەكار بێنێ.\nبریتیش ئیزویز یش هاتووچۆی خۆی بۆ تاران لە هاوینەوە دەست پێ كردوە.\nسەبارەت بە ماشینسازی فەرانسە، شیركەتی "ئێران خودرەو" لەگەڵ پژۆ دا رێكەوتنێكی واژۆ كردوە كە بەو پێیە پژۆ و سیترۆئێن هەر دووكیان ماشین گەلێكیان بە لایەنی ئێرانی داوە كە چەندین ساڵ لە بەرهەمهێنانیان تێپەریوەو لەو كاتەی دەست بە بەرهەمهێنانیان لە ئێران كراوە، لە چەرخەی بەرهەمهێنانی جیهانی دەرچوون. پژۆ رێكەوتنی 50 بە 50ی لەگەڵ ئێران خودرەو كردوە و بەرێوەبەری لەگەڵ ئەو شیركەتە دابەش كردوە.\nبەڵام رێكەوتنی نوێی سایپا لەگەڵ رنۆ و ئێران خودرەو لەگەڵ رنۆ ئەو بەرهەمانەیە كە ئێستا خەریكە دادەرێژرێ.\nرنۆ لە رێكەوتنەكەی لەگەڵ سایپا هاوكاریەكانی خۆی بۆ 60 لەسەد بەرز كردۆتەوە بۆ ئەوەی بەرێوەبەری كارەكان لە ئەستۆی خۆی بێ. رۆژی 15ی ڕەزبەریش رێكەوتنێك لەگەڵ سایپا لەبارەی بەرهەمهێنان و دابەشكردنی مودیلی سیترۆئێن لە ئێران واژۆ كرا. هاوكات رنۆ پێشنیاری كڕینی پارس خودرەوی كردوە. هاوبەشی ئەو كارخانە كە سێهەمین ماشینسازی گەورەی ئێرانە، سایپایە. بەڵام تا ئێستا بۆ فرۆشتنی پارس خودرەو رەزایەتی دەرنەبڕیوە.\nلە پێوەند بە ئەیرباس، لە رێبەندانی 94دا لە كاتی سەردانی رۆحانی لە فەرانسە، رێكەوتنی 10.5 كلیارد دولاری لە نێوان تاران و كومپانیاكانی ئەیرباس بۆ كڕینی 73 فرۆكەی 118 كورسی ئیمزا كرا.\nبەپێی ئەو رێكەوتنە، 15 لەسەدی ئەو حیسابە لەلایەن ئێران ئەیرەوە دەردرێ و 85 لەسەدەكەی دیكەی بە شێوەی "فاینانس" دابین دەكرێ. (فاینانس "بە دابین كردنی سەرچاوەی ماڵی پێویست بۆ جێبەجێ كردنی پرۆژەی گەورە دەگوترێ"). لە دوای ئەوە راگۆڕینەوەی زۆر بۆ راكێشانی فاینانس، لەلایەن هەر دوو كۆمپانیای ئەیرباس و ئێرانئەیر بەرێوەچوو. بەڵام هەتا ئێستا بە هیچكوێ نەگەیشتوون.\nجان لهی، بەرێوەبەری پلەبەرزی كڕیارانی ئەیرباس گوتوویەتی كە ئەگەر چی رێكەوتنی فرۆشتنی فرۆكەكانی ئەو شیركەتە بە ئێران پێكەوتنی بەخۆوە بینیوە، بەڵام رەوتی جێبەجێ كردنی زۆر لەوە هێواشتر بەرێوەدەچێ كە چاوەروانمان دەكرد. ئەو بەرپرسەی ئەیرباس هەروەها دەڵێ: ئێمە بەدوا رێگەیەكەوەین بۆ هێنانەدەرەوەی پووڵ لە ئێران لە رێگەی سیستەمی بانكین، ناوبراو وریایی داوە كە ئەگەر ئەو كێشەیە چارەسەر نەبێ بەو مانایە كە رێكەوتنەكە جێبەجێ ناكرێ.\nلە مانگی ژوئێنیش شیركەتی ئێران ئەیر و بوئینگ لەبارەی سەودایەكی 25 ملیارد دولاری رێكەوتن. لە مانگی سپتامبردا وەزارەتی خەزێنەداری ئەمریكا هاوكات ئیجازەنامەی بۆ ئەیرباس و بوئینگ دەركردوە.\nڕێکه‌وت: 2016-11-07 09:28:39


کوردیپێدیا - هێزەکانی ڕزگاریی عەفرین لە مارع چالاکییان ئەنجام دا\n📝 هێزەکانی ڕزگاریی عەفرین لە مارع چالاکییان ئەنجام دا | پۆل: بەڵگەنامەکان | زمانی بابەت: 🏳 کوردیی ناوەڕاست\nهێزەکانی ڕزگاریی عەفرین لە مارع چالاکییان ئەنجام دا\nهێزەکانی ڕزگاریی عەفرینعەفرین (HRE) دەربارەی چالاکییەکانیان لە عەفرین ڕاگەیەنراوێکی بڵاوکردەوە. لە ڕاگەیەنراوەکەدا هاتووە: (لە 20ی کانوونی دووەم\_30ی بەفرانبار-دا، شەڕڤانشەڕڤانانی ئێمە لە دەوروبەری ناوچەی مارع کە دەکەوێتە باکووری حەلەب بلدۆزەرێکی چەتەکانیان کردووەتە ئامانج کە توونێل و خەندەقی بۆ چەتەکان لێ دەدا. لە ئەنجامی چالاکییەکەدا بلدۆزەرەکە بەتەواوی تێکشکێنرا. هەرچەندە چالاکییەکە زیانی گیانیی چەتەکانیشی لێکەوتەوە، بەڵام دەربارەی وردەکارییەکەی زانیاری ڕوون بەدەستنەخرا.)\n#عەفرین | #شەڕڤان | #21-01-2019 |\n➕ ئەم بابەتە لەلایەن: (نالیا ئیبراهیم)ەوە لە: Jan 21 2019 4:45PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Jan 21 2019 5:02PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jan 21 2019 5:02PM باشترکراوە


پۆلیسی توركیا هه‌ڵیكوتایه‌سه‌ر كۆمه‌ڵه‌یه‌كی ژنانی كورد\nجیهان..به‌شێوه‌یه‌كی به‌رچاو ژماره‌ی توشبون به كۆرۆنا كه‌م ده‌بێته‌وه\nبه بۆمبی مۆلۆتۆڤ هێرشكرایه‌سه‌ر باڵیۆزخانه‌ی ئه‌مریكا\nنرخی زێڕ له بازاڕه‌كانی جیهان\nپۆلیسی توركیا هەڵیانکوتایە سەر کۆمەڵەی ژنانی رۆسا و دەرگای کۆمەڵەکەیان شکاند و چوونە ناو بارەگای کۆمەڵەکەوە.\nبه‌پێی میدیا كوردییه‌كانی ئۆپۆزسیۆنی توركیا، پۆلیس له‌دوای هه‌ڵكوتانه‌سه‌ر باره‌گای كۆمه‌ڵه‌ی ناوبراو، دەستیانکردوه بە تێکوپێکدانی کەلوپەلی ناو کۆمەڵەکە و دەستیانگرت بەسەر نوسراو و بەڵگەنامەکانی کاری کۆمەڵەکەدا.\nکۆمەڵەی ژنانی رۆسا لە ئەکاونتی تایبەتی خۆی بڵاویکردەوە" لەم کاتەدا کە توندوتیژی بەرامبەر بە ژنان بەڕێوەدەچێت، کۆمەڵەکەمان لە رۆژی دروستبوونیەوە تائێستا بەبێ پسانەوە لە دژی ئەو توندوتیژییانە کاریکردوە و رانەوەستاوە."\nده‌شڵێت "ئێمە ئەو پێشێلکارییە قبوڵ ناکەین، کە لە دژی کۆمەڵەکەمان ئەنجامدراوە، ئێمە سەر دانانەوێنین بۆ سیاسەتی گوشار و لەناوبردنی سیستمی باڵادەستیی پیاو و ئەو دژایەتییەی بەرامبەر بە دەستکەوتانی ژنان ئەنجامی دەدەن و بەهێزترەوە درێژە بە تێکۆشانەکەمان دەدەین. داوا لە هەموو رێکخراوەکانی ژنان دەکەین، کە پشتیوانی لە کۆمەڵەی رۆسا بکەن و هەڤاڵە دەستگیرکراوەکان بە خێرایی ئازاد بکرێن".\nتووشبوێكی كۆرۆنا له هه‌ولێر گیانی له ده‌ستدا


کاردانەوەی وتەبێژی لێژنەی ئاسایشتی نیشتیمانیی مەجلیس بە گۆڕدرانی نوێنەری دەوڵەتی ئەمریکا بۆ کاروباری ئێران\nئاب 07, 2020 15:41\nوتەبێژی لێژنەی ئاسایشتی نیشتیمانی و سیاسەتی دەرەوەی مەجلیسی شورای ئیسلامیی ئێران لە کاردانەوەیەک دا بەرامبەر بە گۆڕدرانی نوێنەری دەوڵەتی ئەمریکا بۆ کاروباری ئێران وتی: «برایان ھوک» دوای ئەو ھەموو ھەڵس و کەوتە ھەڵە دیپلۆماسیانەیەی بەبێ ھیچ دەستھاتێک ڕۆییشت.\nتەخت ڕەوانچی: بەرجام پاشکۆی بڕیارنامەی ٢٢٣١ی ئەنجومەنی ئاسایشتە\nته‌مووز 30, 2020 10:43\nنوێنەری ھەمیشەیی کۆماری ئیسلامیی ئێران لە ڕێکخراوەی نەتەوەکان شەوی پێنج شەممە لە کاردانەوەیەک دا بەرامبەر بە بانگەشەی ئەمریکییەکان کە بەرجام بە ناپەیوەند دەزانن لە گەڵ ڕێکخراوەی نەتەوەکان، وتی:بەرجام پاشکۆی بڕیارنامەی ٢٢٣١ی ئەنجومەنی ئاسایشتە.\nجەختی ڕۆحانی لە سەر بەرنگار بوونەوەی یەک لایەنەخوازییەکانی ئەمریکا\nته‌مووز 16, 2020 19:57\nسەرۆک کۆماری ئێرانی ئیسلامی لە وتووێژێکی تەلەفۆنی دا لەگەڵ سەرۆک کۆماری ڕووسیا وێڕای ستایشی ھەڵوێستەکانی ئەو وڵاتە لعمەڕ داکۆکی کردن لە بەرجام و بەرنگار بوونەوەی سیاسەتەکانی یەک لایەنەخوازانەی ئەمریکا، لە سەر پەرە پێ دان و قوڵ کردنەوەی پەیوەندییەکانی تارتن_مۆسکۆ لە ھەموو بوارێکدا پێی داگرت.\nبەیاننامەی ئێران لە ساڵگەڕی گرێدرانی بەرجام و پێداگرتن لە سەر ڕەچاوکرانی ھەڵوێستێکی لێبڕاوانە لە ھەمبەر ھەڵس و کەوتی نابەرپرسانە\nته‌مووز 15, 2020 14:22\nوەزارەتی کاروباری دەرەوەی کۆماری ئیسلامیی ئێران بە بۆنەی پێنجەمین ساڵگەڕی گرێدرانی ڕێککەوتنی بەرجام، (١٤ی ژوئیەی ٢٠١٥) جەختی کرد لە سەر ھەڵوێستی لێبڕاوانەی تاران بۆ بەرنگار بوونەوەی ھەرچەشنە زێدەخوازی و ھەڵس و کەوتێکی نابەرپرسانە.\nڕۆحانی: ئێران قەت ملکەچی گوشاری زلھێزەکان و بە تایبەت ئەمریکا نابێت\nته‌مووز 15, 2020 13:40\nسەرۆک کۆماری ئێرانی ئیسلامی وێڕای پێداژگرتن لە سەر ئەمەی کە کۆماری ئیسلامیی ئێران قەت ملکەچی زەخت و گوشاری زلھێزەکان و بە تایبەت ئەمریکا نابێت، وتیشی: ئەمریکییەکان با بزانن سەرباری ھەنگاوەکانی تێکدەرانەیان دژی بەرژەوەندییەکانی گەلی ئێران، قەت بە ئامانجەکانیان ناگەن.\nته‌مووز 14, 2020 17:27\nوەزاڕەتی دەرەوەی ئێران: ئێران پێبەندی پەیوەندیی دیپلۆماتیک لە گەڵ دراوسێکانە\nته‌مووز 13, 2020 20:55\nوەزاڕەتی دەرەوەی ئێران جەختی کردەوە: ئێران بەردەوام هاوبەشێکی جێ بڕوا و متمانە بۆ درواسێکانی بووە و دەبێت. ئێمە خۆمان بە پابەندی پەیوەندیی دیپلۆماتیک دەزانین.\nته‌مووز 10, 2020 11:52\nنوێنەری ڕووسیا لە ڕێکخراوەی نەتەوەکان ڕایگەیاند: ئەمریکا قەت لە درێژکردنەوەی بایکۆتی چەکەمەنیانەی ئێران سەرکەوتوو نابێت.\nته‌مووز 05, 2020 08:51\n«موحەممەد جەواد زەریف» وەزیری کاروباری دەرەوەی ئێران شەوی یەکشەممە لە پەیامێکی توییتێری دا ئاماژەی کردە ھەنگاوەکەی ئەم دواییەی ئێران لە کاراکردنی میکانیزمی چارەسەریی ناکۆکییەکان لە بەرجام دا.\nته‌مووز 01, 2020 20:43


- شانۆنامەیەکى یەک پەردەییە -\nقەڕەویڵەیەک لەناوەڕاستى شانۆ دەبینرێ، سەرچەفێکى گوڵ گوڵى جوان، پیاوێکى کەمێ قەڵەو و ڕەنگ زەرد لەسەر قەڕەوێڵەکە دانیشتووە، بەتەواوى دیارنییە تەمەنى چەند دەبێت، بەڵام لە چل بەرەو سەرەوە ڕۆیشتووە،پەنجەکانى ئاماژە بۆ ئەوە دەدەن شتێک بژمێرێ.لاى چەپى شانۆ بە دیوارەکەوە: ژمارەیەک کاغەز و وێنەى جۆراو جۆر تەنانەت ڕەش و سپیش هەڵواسراون، هەموویان بە دەورى وێنەیەکى زۆر گەورەوەن کە دوورنییە تابلۆیەکى کۆپیکراوبێت.دەستەراستى شانۆ ئاڵۆز تەنانەت پیسیش دەردەکەوێت کانتۆرێکى جل و دوو بوخچە لەسەرى...تەشتێک ئاو و زۆپایەکى عەلایەدینیش لەنزیک پانکەیەکى ئەرزى داننراوە، ڕادیۆیەکى گەورە، لەملاو ئەملاش شتى تر هەیە، بۆ نموونە لەپشت قەڕەوێڵەکە تاقێکى بچکۆلە هەیە و چەندان کتێبى کۆنى تۆز لێنیشتووى گرتوونەتە خۆى.لە دەستە ڕاستەوە دەرگایەک هەیە و لە دەستە چەپیش هەر نزیک بە وێنە و کاغەزەکان پەنجەرەیەک هەیە، شووشەى پەنجەرەکە بە ڕەش ڕەنگ کراوە.\nپیاوێکى پیرى سیس و باریک هاوشێوەى ئەوکەسانەى جارێکى تر مەرگ دەرفەتیان پێدەدا-دەرفەتى چى..وەک ئێسکە پەیکەرێکى ترسناک لە دەرگاکەوە دێتە ژوورەوە.ئەوەندە بەزەحمەت ڕێگا دەبرێ قاچەکانى چەماونەتەوە و هەنسک دەدا،کاغەزێکیشى بەدەستەوەیە .پیاوە کەمێ قەڵەو و ڕەنگ زەردەکەى سەر قەڕەوێڵە هەر خەریکى یارى کردنە بە پەنجەکانى.بەرەو ڕووى پیاوە شێوە ئیسکە پەیکەرەکە دەیەوێت قسەبکات.\nنەخۆشى یەکەم: ( لەکاتێکدا سەیرى پیاوە پیرەپەیکەرەکە دەکات) ئەم کاغەزەش هەڵدەواسى؟\nنەخۆشى دووەم: هەڵیدەواسم..هەڵیدەواسم..(هەڵدەلەرزێ).\nنەخۆشى یەکەم: دووبارە خەریکى ژماردن بووم، بەڵام هەر نەمزانى..نەمزانى..بۆچى..؟(پاڵدەداتەوە) بۆ ناتوانم چیتر شتەکان بژمێرم ( سەرى بۆ لاى پیاوە هێسکییەکە لاردەکاتەوە-کە خەریکە بە بزمار کاغەزەکە لەدیواردەدا) من دەمویست بزانم چەند ڕۆژە هاتووم بۆ ئێرە..نەمزانى...(تەقە تەقى چەکوچەکە دێت) دووبارەى دەست بە ژماردن دەکەمەوە..دووبارە...\nنەخۆشى دووەم: چ گرنگییەکى هەیە پاڵەوان..؟ (ئێستا هەوڵدەدات ئەو کاغەزەى هەڵیواسیوە بیخوێنێتەوە) هیچ گرنگى نییە.\nنەخۆشى یەکەم: گرنگى ...گرنگى بۆ نییە؟ ( دەستەکانى دەکا بەمست) چ شتێ گرینگى هەیە؟ وەڵامبدەوە..بۆ نابێ بزانم چەندەبێت لەنەخۆشخانەوە هەڵاتووین... نابێ؟\nنەخۆشى دووەم:( لەژێر کاغەز و وێنەکان دادەنیشێ) گریمان ئەویشت زانى...باواى دابنێین یەک رۆژە لە نەخۆشخانە هەڵاتووین..دواتر دەزانم..شتى تریشت دەوێ..ژماردنى تر...ئەوەى کە چەندە ژنەکەت مردووە-چەند دەبێت باوکت خۆیکوشتووە و لەکەیەوە براکەت کوژراوەو دایکت...ئیتر هەموو شتێکت دەوێ..وازبێنە..ژمارەکان هیچ نین..\nنەخۆشى یەکەم : بەڵام باوکە نوێیەکەم لەگەڵ تۆمە (دووبارە هەڵدەستێتەوە و لەسەر قەڕەوێڵەکە دادەنیشێ-بەخەمبارییەوە) باوکەکەم پێموایە مردن ئەوەیە کە چیتر نەتوانین بژمێرین.\nنەخۆشى دووەم: دەى باشە باسى مەرگ مەکە-باسى شتێک بکە کە لێمانەوە دووربێ (ڕادەکشێت و سەر دەنێت بە دیوارەکەوە) بمبوورە من کەمێک دەخەوم..\nنەخۆشى یەکەم: چۆن باسى نەکەم..ناتوانم ناتوانم...سەیرمکە..خەوى چى هەمیشە تارمایى ئەو پیاوەم لەبەرچاوە کە لەنەخۆشخانەکە پێموت من ئاگام لێت دەبێ و دکتۆرەکانت بۆ بانگ دەکەم..ئەو زۆر حاڵى خراپ بوو..دەستى خستە ناو دەستمەوە و وتى کچەکەم لەکوێ یە؟ چیم وت..گریام.. وتم خەریکى یاریکردنە، هەمیشە دێتە بەرچاوم دڵنیام ئێستا مردووە. ئێمە جێمان هێشت...مەخەوە..مەخەوە...تۆ وتت دەڕۆین و دەڕۆین...نەخۆشى دووەم: من دەخەوم.\nنەخۆشى یەکەم: تۆ وتت لەم نەخۆشخانە بۆگەنە ڕادەکەین و دەچینە ماڵە کۆنەکەى من..وتت ماڵێکى کۆنم هەیە و جارووبار بنیادەمێکى خێرۆمەند ڕادەسپێرم..سەرێک لەباخچەى ماڵەکەمبدا و چاوێک لەشتوومەکەکانم بکات...وتت...ئەى نەتوت.؟\nنەخۆشى دووەم: من دەخەوم.\nنەخۆشى یەکەم: وتت من بەدرێژایى تەمەنم نەخۆشبووم و دکتۆرەکان ڕێم پێ نادەن نەخۆشخانە جێ بهێڵم..پێمدەڵێن دەمریت..گەر بڕۆیت دەمرى..وتت من بیرى ماڵەکەمم کردووە بیرى دەرەوەى نەخۆشخانەم کردووە-دەمەوێ بۆ تاهەتایە لە دکتۆر و چارەسەرەکان هەڵبێم...منیشت هاندا لەگەڵت بێم..پێت وتم تۆش دەمرى...تۆش..زۆر باسى ئەم ماڵە و پیسى نەخۆشەکانت بۆ کردم-باوکەکەم ئەمانەت هەموو وتن...مەخەوە..مە..\nنەخۆشى دووەم: (کەمێک دەجووڵێ و خۆى دەخاتە سەر تەنیشت-دەست دەخاتە ژێر سەرییەوە) تۆش بخەوە.\nنەخۆشى یەکەم: ( خۆى بەرزدەکاتەوە و دەست بەپشتیەوە دەگرێ، بەشێوەیەک وەک ئەوەى بیەوێ شتێک هەڵبگرێ، هەڵدەستێ و لەسەر قەرەوێڵەکە ڕادەوەستێ-توڕە و ڕەنگ پەڕیو..دەست بەرز دەکاتەوە) تۆ پلانەکەت دانا پیرەمێرد..بەمنت وت کوڕى خۆم..(لاسایى دەنگى پیرەمێردەکە دەکاتەوە و خۆى دەلەرزێنێت) کوڕى خۆم بەیەکەوە دەڕۆین و هەواى پاک هەڵدەمژین..تۆ بۆ ئەمکارە باشیت..وەک من تەنها و نەخۆش..هەردووکمان..لەم بۆنى خوێن وهێڵنج و... ڕشانەوە ڕزگاردەبین و گەر چرکەیەکیشبێ..بەئارامى دەژین...ئەمانەت کرد...منت...منت ( گریان گەرووى گرتووە) منت ئاوا لێرە دیلکرد ئێستا تەنانەت ناتوانم ئەوەندەش بڕۆم بگەمە بەردەرگا..دکتۆرەکە..پێى وتم..ئا...بەر لەوەى هەڵبێین و پلانە نەفرەتیەکەى تۆ جێ بەجێ بکەین..پێى وتم پێویستت بەخوێنە...وتى..(خۆى پێ ناگیرێ و بەدەم گریانەوە دەکەوێتە سەر قەرەوێڵەکە و تەقەى قەڕەویڵەکە دەنگێکى گەورە پەیدا دەکات..پیاوە پیرەکە ڕادەپەڕێ)..من ئێستا برسیم...بۆگەنم..نەخۆشم...کوا هەواى پاک؟کوا؟ من خوێنم نەماوە و دەمرم...من ناتوانم بژمێرم...\nنەخۆشى دووەم: نان دەخۆى...؟ خواردنت بۆ بێنم..؟(دەیەوێ هەڵسێت..ناتوانێت..دووبارە هەوڵدەدات..پشتى بەرزدەکاتەوە و ئەژنۆکانى چەماوە..بەردەبێتەوە..) ئاى..ئاى..دەستم شکا..ئەم دەستەم ..ئەم دەستەم..(خۆى دەخاتە سەر سک..) ئاى...ى...\nنەخۆشى یەکەم: (خەمبارە و..چاوى بڕیوەتە سەرەوە) دەستت شکا..ناتوانى خواردن بێنى ...ناتوانى..هەمیشە دەڵێى با شتەکان هەمووى لە ئێمە نزیک بن..با خواردن لە ئێمەوە نزیک بێ، ئەو خواردنەى جاروبار هاوسێیەکان دەیهێنن و ئێمەش وەک سەگ گلى دەدەینەوە و کەم کەم دەیخۆین..جارى وایە ئەوەندە کۆن دەبێ بۆنى مردووى لێ دێت، ئێمەش بەهەمانشێوە ..خواردنەکەش قێز لەئێمە دەکاتەوە و دەیەوێت فڕێمانبدات، ئێمە تیاچووین باوکە..تیاچووین..تازە هەموو شتەکانیش لە ئێمە نزیک بن، تەنانەت هەموو شتەکانیش بهێنینە ناوخۆمان هەر لێمانەوە دوورن ..زۆر دوور..خواردنیش بخۆین هەر برسین..باوکە..گوێبگرە و مەگرى.. دەترسم..زۆر دەترسم چاکیش ببینەوە...نەزانین و ئاگامان لێ نەبێ...\nنەخۆشى دووەم: براگیان..باوکم..( لەسەر قوون خۆى دەخشێنێ بۆ ئەوەى بگات بە خواردنەکە) باشترین چارەسەر ئەوەیە چیتر ساغەکان نەبینین..ئەى وانییە؟ وایە..وا...ساغەکان دەردێکى کوشندەن بۆ ئێمە..وتم من و تۆش لێرە خەڵوەتێک بۆ نەخۆشى خۆمان دروست دەکەین..(ماندووە-ئێستا گەیشتۆتە بەرانبەر قەڕەوێڵەکە-ڕوى کردۆتە هاوڕێکەیى و هەوڵدەدات بڕوات) تاوەکو ساغێکمان لێ دیاربێ نازانین چەند نەخۆشین..تەنانەت نازانین کام شوێنمان ئازارى هەیە..تۆ دەزانى چیتە..؟ دەزانى...؟..دڵنیام نازانى نەخۆشییەکەت چییە وەکو من..نەخۆشى من ئەوەیە نازانم چیمە...پزیشکەکان باسى خوێن دەکەن..باسى جگەرە و گەدە دەکەن..ئەوان باسى ئەو کچە ناکەن کە زۆر بەڕێزانە و عاشقانە (لێرەدا دەنگى خۆى بەرز و شاعیرانە ڕادەگرێت..) زۆر جوان نامەم بۆى نارد و وتم خۆشمدەوێى...(خۆى بەرزدەکاتەوە و دەکەوێتەوە) نامەکەى دڕاند..تف و نەعلەتى لێکردم..پزیشکەکان باسى دڵ دەکەن، بەڵام باسى دڵى ئەو خوشکە بەستەزمانەى من ناکەن کە لەتاو خۆشەویستى ..من لام شەرم نییە...باسى دەکەم لەتاو خۆشەویستى کوڕێک فێى لێهات و کەوتە سەر سفرەکە..سەرى دەکێشا بە پەنجەرەکاندا..دواتر سووتا...پزیشک کەى باسى سووتانى ئەم دڵە دەکات...کەى..؟( خۆى درێژ دەکات..لەکاتێکدا دەست بۆ خواردنەکە دەبات لەپڕمەى گریان دەدات)..ئاى..\n(ساتێک بێ دەنگى)\nنەخۆشى یەکەم: ( فرمێسکەکانى دەسڕێ –بە نائومێدییەوە) ئێمە نەخۆشین..ئێمە ناتوانین بژمێرین... نەخۆشى دووەم: مرۆڤ لێرە ناتوانێ نەخۆشبێ..ناتوانێ..ئیتر دەچیتە کوێ ڕۆڵەم..هاوڕێم..مرۆڤى بەختەوەر لێرە ئەوەیە خەڵوەتێکى هەبێ و دەرگا لە کەس نەکاتەوە...ژوورێکى تاریک ( ڕاکشاوە و دەستى چەپى بەرزکردۆتەوە) بێ ئەوەى کەس لێى بپرسێ..فەرامۆشى..فەرامۆشى...چونکە گەر وا نەکەیت گەر خۆت خەڵوەتێکى وا دروست نەکەیت دەکەویە پیسترین خەڵوەتەوە ..گەر خۆت تەنهایى هەڵنەبژێرى، تەنهاییەک بەرۆکت دەگرێ بۆگەنت دەکا.. مرۆڤ هەیە لەمنداڵییەوە بە تاسەى ماچێکەوە گەورە دەبێ و حەزى ئەو ماچە نەخۆشى دەکات و دەیکوژێ..ئاه..کەچى پزیشکەکان...پزیشکە بەدبەختەکان دەڵێن بەشێرپەنجە مردووە...بەدبەخت...بەد..\nنەخۆشى یەکەم: ئا وادەڵێن..ڕێک وایە..وادەڵێن..(دووبارە دادەنیشێتەوە و –خۆى ڕێک دەخات) من گلەیى لەتۆ ناکەم، لەتۆ تێدەگەم..(وەک کەسێکى ساغ خۆى نیشان دەدا و کەمێک پێدەکەنێ) بەڵام ئێمە کە هەمیشە نەخۆشین و نەخۆشین خواش لێمان بێ ئومێدبووە، دەتبینى هەموو نەخۆشەکان هاوارى خوایان دەکرد..یەکێک لە نەخۆشەکان لەنزیک من بوو..دەزانى کامە دەڵێم..ئەوەى کە نەیدەتوانى قسەبکات و زمانى نەدەگەڕا..ئا..ئەو بە ئاماژە بە منى دەوت..تۆ لەبرى من هاوارى خوا بکا...هاها..ئەمە سەیرە هاوڕێم وانییە..؟ وایە...پێموایە و ..دەشترسم..بیڵێم...نا بۆ بترسم..نا..ب..\nنەخۆشى دووەم: لەچى دەترسى..؟ بیڵێ..بیڵێ..\nنەخۆشى یەکەم: پێموایە..(دەکێشێ بە قەڕوێڵەکەدا) ئەم هاوارکردنە...\nنەخۆشى دووەم: (دەستى گەیشتووە بە خواردنەکەو سەرپۆشى مەنجەڵەکە لادەدا-هەوڵدەدا دابنیشێ) کامە هاوارکردن؟\nنەخۆشى یەکەم: (بەپەلە قسەکان دەکات) ئەوەى کە هاوارى خوا دەکەین..و سەر بەرزدەکەینەوە...ئەوە...ئەوە..وەک ئەو کەسە واین..کە کەوتۆتە چاڵێکى قووڵەوە... نەخۆشى دووەم: ئێ..( خواردنەکە دەجوێ..) دەى...ئەم چاڵە چییە؟\nنەخۆشى یەکەم: کە کەوتۆتە چاڵێکى قووڵەوە و هەر لە سەرەوە دەڕوانێت..بەڵکو هیوایەک..کەسێک...\nنەخۆشى دووەم: ئەها..یان وەک کەسێک لە دەمى چاڵەکەوە سەیرى خوارەوە بکا...ئاواش دەبێ..(دەست لەخواردنەکە هەڵدەگرێ) دۆڵمەیە..بیخۆ..(خۆى درێژدەکاو دەستێ لەمەنجەڵکە دەدا و فڕێدەداتە بەردەمى-ئەویش خۆى شۆڕ دەکاتەوە و مەنجەڵەکە لەتەنیشت خۆى دادەنێ)...ئیتر ئەوە کارى ئێمەیە..بۆتە کارمان..باس لە بۆشایى و تەنهایى و ئاسمان بکەین...هەموو ڕۆژێک ..هەموو ڕۆژێک..\nنەخۆشى یەکەم: باوکەکەم ئەمەش کارە-کارى تەواو ( خواردنەکە دەخواو..باشتر دەردەکەوێت..شێوەى کەسێکى ڕێک و ڕەسمى وەردەگرێت..دەنگى خۆى بەرزدەکاتەوە..) بۆ ئەوانیتر چ کارێک دەکەن..؟ئەوانەى شەو و ڕۆژ بەدواى پارەوەن..ئەوانەى نقومى بازاڕى گەورەو...چى و چى بوون...ئەمانە کوا کارن..بەڵام ئەوان دەتوانن بژمێرن..ئەمانە ئامانجییان کوا..؟..قازانج و سوود ..تەنها ئامانجییان ئەوەیە بمێننەوە..بمێننەوە..و ..خۆیان و کوڕ و کچ و نەوە نازدارەکانییان..لەوە بێکارتر پەیدا نابێت کە تەنها ئامانجى ئەوەیە بژى ...بێ ئەوەى بزانێ بۆ..لەپێناو خێزانێکى بەختەوەر..هاهاها..( لەگەڵ پێکەنینەکە دەستى بەر مەنجەڵەکە دەکەوێت و دۆڵمەکان دەڕژێن...دادەنەوێتەوە ..کۆیان بکاتەوە...)..خێزانێکى نەخۆش..نەخۆش..وەک ئێمە..بێ مانا..\nنەخۆشى دووەم: بەختەوەر...بەختەوەر...( پالڕدەداتەوە و دەست دەخاتە ژێر سەرى-ڕوو لەبینەران) کاتێ دەرگاکە دادەخرێت ئیتر تەواو..هەموو ئەم باخچە و کۆڵانانە زیادەن...هەموویان...ئێمە تەنها...یەک شەقاممان پێویستە..شەقامێکى باریک کە هەموومان بەیەکەوە پێیدابڕۆین...هەموو هەموو ژوورەکان زیادەن...هەموو..،یەک ژوور بۆ ئێمە بەسە...یەک گۆڕیش..، ڕۆڵە ئێمە بەهەر کوێدا بڕۆین هەر دێینەوە بەردەمى یەک..هەموومان بەمنداڵى بەدواى یەک پەپوولەدا ڕادەکەین..هەمان گوڵ دەدەین لە بەرۆکمان..هەمووشمان لە قەڵایەکى سەختدا مەحکومکراو...یەک یەک (دەست دەکێشێ بە ئەرزەکەدا) دوو دوو پۆل پۆل لەدیوارى قەڵاکەوە دەکەوینە خوار...دوو...دوو...یەک...(دەست لە دەمووچاوى خۆیدەدا..ئینجا لە کراسەکەى...هەڵدەستێتەوە..و پەشۆکاوە...)...من گەرمامە...من ...زۆر گەرمامە...زۆر..\nنەخۆشى یەکەم: ( ڕووى وەرگێڕاوە بۆ تاقى کتێبەکان-لاسایى پیرە پیاو دەکاتەوە..ئەمە دەڵێتەوە –یەک یەک..دوو ..دوو..یەک..-پیرەپیاو پانکەکەى داگیرساندووە و لەنزیکییەوە دانیشتووە...وەک ئەوەى باوەش لە پانکەکە بدات...)..بەڵام من ناتوانم..ناتوانم...یەک....دوو...یە..\nنەخۆشى دووەم: (قۆپچەکانى کراسەکەى دەکاتەوە..سینگى ڕووەو پانکە) وازى لێبینە.\nنەخۆشى یەکەم: بۆ..بۆ وازى لێبێنم؟\nنەخۆشى دووەم: (بەبێزارییەوە) چونکە ئازارى زیاترە.\nنەخۆشى یەکەم: (کەمێک هەڵدەستێتەوە و دەستى چەپى بە قەڕەوێڵەکەوە دەگرێ-دەست دەبا بۆ کتێبەکان..کتێبێک ڕادەکێشێ و سێ دانە بەردەبنەوە..دووبارە دەکەوێتەوە سەر قەڕەوێڵەکە ..کتێبەکان هەڵدەگرێتەوە) شیرین و فەرهاد..(سەرى دەخورێنێت)..ئەننا کارنینا..(کەمێک دەوەستێت) لە چاوەڕوانى گۆدۆدا....، ئەمانە کتێبەکانن..شتێک بخوێنمەوە باوکە؟ من خوێندنەوەم باشە..پیمبڵێ بزانم چۆن دەیخوێنمەوە..\nنەخۆشى دووەم: (هەر لەنزیک پانکەوە دانیشتووە و بێتاقەتە..دەستى بۆ دەمى دەبا و حەبێک ئاودیو دەکات) هیچ مەخوێنەوە.\nنەخۆشى یەکەم: (دەنگى بەرزدەکاتەوە و وەک ئەوەى خۆى بسەپێنێ..یەکێک لە کتێبەکان دەکاتەوە) ئاننا دەنگى خۆى بەرز کردەوە ..ئەوە لاى من گرینگ نییە، بۆ هەردووکمان تەنها یەک شت گرینگە..ئەویش ئەو خۆشەویستییەیە..کە لەنێوانماندایە..پێویستە گوێ بە خەڵک نەدەین.....،( کتێبەکە دادەنێت و ڕووى خۆى وەردەگێڕێت –سەیرى هاوڕێکەى دەکات) چۆن بوو پیرەپیاو ؟ دەنگم چۆنە...؟ باشە..باشە..\nنەخۆشى دووەم: دەنگت باشە..ئەم کتێبە شتێکى هێنامەوە یاد..\nنەخۆشى یەکەم: ( پێدەکەنێت) چیت دێنێتەوە یاد پیرە پیاو..تۆ بیرەوەریشت ماوە؟ ماوتە..؟ وەڵاممبدەوە.\nنەخۆشى دووەم: نازانم..ڕەنگە..( بەروو گرژییەوە) ڕەنگە هەر هى خەیاڵى خۆمبن...\nنەخۆشى یەکەم: ئائا...وایە..هەمووى خەیاڵە ماندووەکەى خۆتن..(پێدەکەنێت) بیرەوەر چى..یان هى کەسێکیترن... کەسَیکى تر...\nنەخۆشى دووەم: کەسێکى تر؟\nنەخۆشى یەکەم: بەڵێ کەسێکى تر...من خۆم گاڵتەم بە بیرەوەرى دێت..گومانم هەیە ڕۆژێک منداڵبووبم..تۆ قەت منداڵ بوویت..؟( دەست بۆ پیرەمێردەکە درێژ دەکات) لەگەڵ تۆمە...\nنەخۆشى دووەم: من..بیرم...من ..نازانم..\nنەخۆشى یەکەم: هەموومان...ئا..هەموومان بیرەوەرى ئەوانیتر دەگێڕینەوە..ئەوانیتر کێن؟ نازانم کەسانێک کە نەماندیون؟ یان دیومانن...چوزانم...بیرەوەرى یەکێکى تر دەگێڕینەوە و دەیکەین بەهى خۆمان...\nنەخۆشى دووەم: بیرەوەرییەکانمان لەیەک دەچن. تۆ ئاوا بڵێ ڕۆڵە.\nنەخۆشى یەکەم: بوەستە..پیاوێکى نەخۆشم لەبیرە..شتێکى لەبارەى گەنجێتى خۆى بۆ ئێمە دەگێڕایەوە..باسى کار و هەوڵدانەکانى خۆى بۆ دەکردین لەناکاو..( شاگەشکە دەبێت) لەناکاو وتى ئەمانەى باسییان دەکەم هەموو بەر لەمنداڵبوونەکەم ڕوویان داوە...هاهاها...نەگبەتە توومەز بیرەوەرى دایکى بوو کردبووى بەهى\nخۆى...هاها..ئەمەش ئەمەش کە باسم کرد ڕەنگە هى خۆم نەبێ...ئەمەش..ئەمەش...ئێمە..خۆمان لەیادناچێت..ئەمە هەڵەیە پیرەمێرد..بەڵکو شتێکى وا لە ژیانماندا ڕوونادات لەزەتى بیرهێنانەوەى هەبێت..تەنها ئازارە و ئازار..ئازارەکانیش دەستاو دەست دەکەن و لەهەموومان ڕادەکەن..کەس نادۆزنەوە بیانگێڕێتەوە...کەس تاقەتى نییە..کەس..وەک ئێمە کەیادى ڕۆژانى نەخۆشیمان ناکەینەوە..چونکە هەمیشە نەخۆشین..ئێمە بیرەوەرییمان نییە..ئێمە ناتوانین بژمێرین...\nنەخۆشى دووەم: بیرەوەریمان هەیە، بەڵام تەنها یەک بیرەوەرى و بەس..یەک یادگارى تاوەکو دەمرین..هەر ئەم یادگارییە لە خەیاڵى خۆماندا دەسکارى دەکەین و نوێى دەکەینەوە..هەر ڕۆژێک تواناى ئەم نوێکردنەوەمان نەما ئیتر دەکەوین..دەکەوین و دەگرین..دەگرین و تەمەننا دەکەین بمرین..( هەردوو دەست بەسەرییەوە دەگرێت) هەندێک ڕووداو و ئازار هەن تەنها بۆ ئەوە دەیانگێڕینەوە، تاوەکو گوناه بەرانبەر ئەو ساتانە نەکەین، کەواتە ئێمە ئازارەکانیشمان خۆشدەوێن یان هەوڵدەدەین خۆشمان بوێن..شادییەکان لەگەڵ ئێمەدا دەڕۆن...هەمووشتێک هەیە..هەمووشتێک..بەڵام ئازارەکان لەگەڵ خۆیاندا دەمانبەن..شادییەکان بەشێک لە ئێمە ون دەکەن..کام بەش؟ نازانم..(ڕادەکشێ و دەنگى نزم دەبێت) ئەوە سەختترە ئازارەکان هەوڵى گەڕاندنەوەى هەموو پارچە ونبووەکانیشمان دەدەن، تەنانەت ئەوانەى بەدەستى خۆشمان لەخۆمان دابڕیون و فڕێمان داون...هەموو شتێک هەیە هەموو شتێ...بەڵام ئێرە ( دەستى بەدەورى خۆیدا دەسوڕێنێت و هەناسەى تەنگە) ئێرە سەرتاپا بۆشاییە...\nنەخۆشى یەکەم:( خۆى بردۆتەوە ناوخۆى و هەردوو دەستى خستوونەتە ناویەک) تێدەگەم..تێدەگەم...سەرتاپاى..بۆشاییە،(بەشەرمەوە) باوکە؟\nنەخۆشى دووەم: ( لەسەر پشت ڕاکشاوە و چاوى بڕیوەتە سەرەوە-پێیەکانى بە خوار پانکەکەوە ناون) ها..چیت دەوێ ؟\nنەخۆشى یەکەم: باوکە..دەتوانیت..هەنگاوبنێیت؟..دەتوانى هەڵسییەوە..؟\nنەخۆشى دووەم: بۆ؟\nنەخۆشى یەکەم: چونکە...سەرمامە..زۆر سەرمامە..خەریکە ڕەق دەبم..زۆپاکەم دەوێ..ئاى لەم سەرمایە..گوومانم نییە لەدەرەوە بەفرە...(خۆى گرمۆڵە دەکات و ڕادەکشێت..سەرچەفەکە بەخۆی دادەدات) بەفرێکى زۆر..\nنەخۆشى دووەم: دیسان سەرماتە...دیسان..( بە زەحمەت هەڵدەستێتەوە..لەسەر چۆک دەڕوات..دەست دەگرێ بە عەلایەدینەکەوە..وەک ئەوەى عارەبانەیەک پاڵبنێ و وردە وردە..) دەبێ پێیبکەین...کوا شقارتەکە..(دەست لە زۆپاکە بەردەدا و گیرفانەکانى دەگەڕێت) ئەوەتا..شقارتەکەم لایە..ئەوا هاتم..پەلەمەکە...(دووبارە پاڵ بە زۆپاکەوە دەنێت..پیاوى سەر قەڕەوێلەکە فوو دەکاتە ناو دەستەکانى و خەمبارە..)...بەڵێ بۆشاییە..بەڵێ...بەڵام ئێرە شوێنێکى باشە..خەڵوە( ئاخر پاڵ بە زۆپاکەوە دەنێت و دەگاتە لاى قەڕەوێڵەکە..خۆى شۆڕدەکاتەوە و زۆپاکە دادەگیرسێنێ..)خەڵوەتێکى باشە..ئەمە زۆپا..ئاه..\nنەخۆشى یەکەم: هاتى..هاوڕێکەم...هێشتا نزیکترى بکەوە..هێشتا..خەریکە دەبمە سەهۆڵ...( دەستەکانى لە بان زۆپاکە ڕادەگرێت.. و کەمێ دادەنەوێتەوە..پیاوە پیرەکە خۆى لە زۆپاکە دوور دەگرێت و پشت دەدا بە قەڕەوێڵەکە..) باریوە...دڵنیام دەرەوە هەمووى بەفرەو ئێمەش کەوتووینە ژێر بەفرەکە..(دەستێکى وەک ئاماژە بەرزدەکاتەوە) ئێستا لەژێر بەفرێکى ئەستوورداین..دەرەوە هەمووى سپییە...بە سەربازە سپیەکان گەمارۆدراوین..دەمانکوژن...بەڵام ئێمە..نەخۆشین...واى..لێرەش ڕادەکەین..ئیتر بەسە...\nنەخۆشى دووەم: ( بە بێزارییەوە) ڕابکەین؟ بۆ کوێ؟\nنەخۆشى یەکەم: بۆ ئاسمان..نازانم...نازانم...نەخۆشخانەکە..خۆشتربوو..ئەى وانییە..؟ئێمە لەوێ هەڵاتین.. تۆ وتت..ماڵەکەم..ئەمەش ماڵەکەت..دەڵێى لەناو هەورداین..من..(کۆخەیەکى توند دەیگرێ) کێ لەگەڵ ئەم واقیعە هەڵدەکات؟ من هەڵناکەم..ئەم واقیعە ونمان دەکات..لێرە تەنها غەرقى خەیاڵ و قسەى پڕوپووچ دەبین..تەنها..من قەت منداڵیش نەبووم..قەت..\nنەخۆشى دووەم: زۆرجار واقیع شتە ڕاستەقینەکان ون دەکات و حیکایەتەکان دەگۆڕێت، چونکە خاوەنى ڕێساو سنوورى تایبەتییە..بەپێى ئەم ڕێساو سنوورانەش شتەکان لەگەڵ خۆیدا دەگونجێنێت..و..\nنەخۆشى یەکەم: ڕێسا ڕێسا..من منداڵ نەبووم..من نازانم لەکوێوە هاتووم..هەموو شتەکان هەر ئاوا دەستیان پێکرد..ڕێک وەکو ئێستا هەر ئاوا..وەک ئەوەى هەر لێرەبووبم..هەر لەنەخۆشخانەبووبم..هەر وەک یەکن..هەموو شوێنەکان..( چاوەکانى دەنوقێنێ) نەخۆشیى هەموو شوێنەکان دەکا بەیەک شوێن..یەک شوێنیش دەکا بە هەموو شوێنەکان..\nنەخۆشى دووەم: (بەدەست باوەشینە لەخۆى دەکات) منداڵیى...ڕۆڵە..مرۆڤ کاتێ لەدایک دەبێت هەر بەو شێوەى کە تۆ دەیڵێى..هەوڵدەدەن ئاشناى بکەن بە شوێنەکان..لەهەر شوێنە و شتێکى بۆ دەهێنن تاوەکو ببێتە خاوەنى سەرەتایەک..مرۆڤ زۆر گیرۆدەى سەرەتایە زۆر..ئەگەرنا هاتن بۆ نێو ژیان شتێکى ئەستەمە گەر لە ژیان دا کەسانێک نەبینى بەدەوروبەرتەوە..هەر ئەوانەى کە بەر لەتۆ هاتوون دەبنە هۆى فریودانى تۆ، چونکە وات لێدەکەن چاوپۆشى لەهەستەکانى خۆت بکەیت و ڕاستەوخۆ لەسەر تاقیکردنەوەکانى ئەوانیتر درێژە بە ژیان بدەى.. واتە ژیان شێوە دەدا بەمرۆڤ..ئا..شێوەى پێدەدا و شتێکى حاشا هەڵنەگرە ونى دەکات ، تاوەکو بەرگە بگرێت...\nنەخۆشى یەکەم: ون دەبین..ون دەبین..من تێناگەم..تۆش تێناگەى لەم شتانە تێناگەى..کەواتە ئێمە تیادەچین..یان..\nنەخۆشى دووەم: ئاى هاوڕێى من..ڕۆڵەى من ئێمە لەهەر شتێک نەگەین دەڵێین لە لەناوچوون نزیکە، یان لەهەرشتێک تێنەگەیشتین هەوڵدەدەین لەناوى ببەین (دەست لەکراسەکەى دەدات) من دەڕۆم..\nنەخۆشى یەکەم: بۆ کوێ دەڕۆى؟\nنەخۆشى دووەم: (خۆى دەجوڵێنێت تا بڕوات) گەرمامە لێمگەڕێ..خەریکە ئەم زۆپایە دەمسووتێنێ.\nنەخۆشى یەکەم: ئاى..بەدبەختییە..ئێمە دوو نەخۆشین ناتوانین لەیەک ئاووهەوادا دابنیشین، مەڕۆ تکایە با کەمێک لاى یەکترەوەبین..لەنزیک یەک..باوکە مەڕۆ..\nنەخۆشى دووەم: (خۆى لە پانکەکە نزیک دەکاتەوە و دادەنیشێت-دەست بۆ ڕادۆیەکە دەبات) لەنزیک یەکین..بوەستە بزانم ڕادیۆکە چى دەڵێ..بوەستە..\nنەخۆشى یەکەم: ڕادیۆ...ئیش دەکات..ئیش دەکات؟\nنەخۆشى دووەم: (دەنگى خشە خشى ڕادیۆکەدێت) بوەستە..ڕەنگە.\nنەخۆشى یەکەم: بیخە سەر گۆرانییەک..گۆرانییەک باس لە ڕێگایەکى باریک بکات بۆ کێوێک..بەڵێ لەوێدا باڵندە و درەخت و کانییەکان با هەبن..یان گۆرانییەک باس لە گەڕەکە کۆنەکان بکات..لەو شوێنانەى هەمیشە منداڵێک پایسکلێکى شینى پێیە و پێدەکەنێ..نانا..دۆزیمەوە..گۆرانییەک باسى چى بکات دۆزیمەوە...(دەستەکانى بەرزدەکاتەوە و خۆشحاڵە-هێشتا دەنگى ڕادیۆکە تەنها خشەخشێکە و جارجار دەنگێکى لێوە دێت وەک ئەوەى هاوارێکى دووربێ..)..بیخە سەرگۆرانییەک ( کەمێک خۆى بەرز دەکاتەوە) با باس لەو کڵاوە بکات کە لە حیکایەتە کۆنەکانى ئێمەدا هەیە..\nنەخۆشى دووەم: (ڕادیۆکە دەکوژێنێنێتەوە –بە خەمگینییەوە) هیچ گۆرانییەک نییە، هیچ. کام کڵاو؟\nنەخۆشى یەکەم: ( دەست دەگرێ بەسەرییەوە) ئەو کڵاوەى هەرکەس لەسەرى دەکات ون دەبێت..ئا ون دەبێت دەچێتە شوێنێکى تر..دنیایەکى تر...کڵاوى ...کڵاوى.. ناوەکەم بیرنییە...\nنەخۆشى دووەم: کڵاوى سەخرەجن؟\nنەخۆشى یەکەم: ئۆه..بەڵێ..بەڵێ...با لەگۆرانییەکەدا ئەوە هەبێت، توخوا با ئەم کڵاوە هەبێت..ئێمە پێویستمان بەم کڵاوەیە، هەردووکمان..( بەپێکەنینەوە) کڵاوەکە لەسەر دەکەین و ون دەبین..ون دەبین و ئیتر ئاوا نابین..لێرە دەڕۆین ..کڵاوەکە دەمانبات بۆ شوێنێکى ئەفسووناویى و جوان...لەشوێنێک سەر دەردێنین کە زۆپا و پانکە و قەڕەوێلەى لێ نەبێ..شوێنێک کە چیتر خەیاڵمان نەڕوات ( دەست دەجوڵێنێت و خۆشحاڵە) حەب و فرمێسک..فڕێدەدەین، ئاى باوکە گیان چەند حەزم لەم کڵاوەیە ( بە خەمگینیەوە سەر نەوى دەکات و دەنگى نزم دەبێتەوە) باوکە لەهەمووى گرینگتر ئەوەى ئەو کڵاوە دەیکات بۆ ئێمە ئەوەیە..لە شوێنێک سەر دەردێنین دەبینی کە ئیتر نەخۆش نین..\nنەخۆشى دووەم: هیچ گۆرانییەک نییە، هیچ کڵاوێکیش.\nنەخۆشى یەکەم: ( خەمناکە و ڕادەکشێت)..هیچ کڵاوێک..هیچ..\nنەخۆشى دووەم:( بەهێواشى پانکەکە دەکوژێنێتەوە) من دەڕۆم..من دەڕۆمە ژوورەکەیتر.\nنەخۆشى یەکەم: ( سەرچەفەکە فڕێدەدا و ڕادەپەڕێ) دەڕۆى...تۆ دەتوانى هەنگاوبنێى...وەک من نیت...بۆ کوێ دەڕۆى؟\nنەخۆشى دووەم: ژوورەکەیتر.\nنەخۆشى یەکەم: نا..نا..ئێستا ئیتر دەڕۆیت و بەجێمدێڵى دڵنیام...دەچیتەوە نەخۆشخانە..یان هەر شوێنێک، شوێنێک کە منى لێ نەبم.وانییە؟ وانییە باوکە...؟ باوکە جێمدەهێڵى؟\nنەخۆشى دووەم: نا..ژوورەکەیتر..لەوێ دەنووسم.\nنەخۆشى یەکەم: وانییە..وانییە. دەڕۆیت و من لێرە لەم بۆشاییە و لەم ماڵە بۆگەنەتدا بەجێدەهێڵى.لێم دەگەڕێى تا لەسەر ئەم قەڕەوێڵە دادەڕزێم و کرم لێمدەدا..وادەکەى دڵنیام..دەزانیت کە من ئیتر ناتوانم بە ڕێگادا بڕۆم.ئەوە دەزانیت.\nخۆت لێرە ڕزگاردەکەیت..( فرمێسک دەڕێژێ) هەرگیز نایەیتەوە.\nنەخۆشى دووەم: ( کەمێک خۆى بەرزدەکاتەوە و بەدانیشتنەوە ..هێواش هێواش بەرەو دەرگاکە دەڕوا) دەنووسم.\nنەخۆشى یەکەم: چى دەنووسى؟ چ شتێک گرینگە تا بینووسى؟ ( بەتوڕەییەوە) نووسین ماناى چییە..ئێمە بۆگەن بووین، شێت بوویت و خەریکى گاڵتەوگەپى.شێت بوویت پیرەمێرد، منت لەنەخۆشخانە هەڵگرت و وتت ئێمە دەمرین.وتت ماڵەکەم ماڵەکەم. ئێستاش دەڕۆیى و جێمدەهێڵى؟(پیرەمێرد لێرەدا کەمێک هەستاوەتەوە و بەلەرزەوە لەسەر پێ دەڕوا - بەڵام جار جارە دادەنیشێ و پشوودەدا) واز لەکاغەزى پڕوپووچ بهێنە..وازبێنە...مەڕۆ و جێم مەهێڵە تکایە.\nنەخۆشى دووەم: دەڕۆمە ژوورەکەیتر و کەمێک دەنووسم.منیش ناتوانم بڕۆم، من دەترسم تۆ جێمبهێڵى.پێموایە ئەوەش دەکەیت..دەیکەیت وانییە؟ (دانیشتۆتەوە) من دەبێ چاودێریت بکەم بۆ ئەوەى ئەوە نەکەیت.هەمیشە ئەو ترسەم هەیە، دەڵێم چونکە تۆ هێشتا پیر نەبوویت ئێستا نا ئێستا ئەم ماڵە جێدەهێڵى و دەڕۆیت.ئێمە\nهەردووکمان وەک یەک واین.نە من خزمەتکارى تۆم ، نەتۆش هى من.( هەڵدەستێتەوە) دەزانم توڕەیت و ئەمەش حەقى خۆتە..بەڵام ئەمەم بیرە کاتێ باسى ماڵەکەمم کرد، تۆ خۆت وتت منیش لەگەڵ خۆت بەرەو دەمەوێت لێرە ڕزگاربم..وتت چیتر بەرگەى بۆنى دەرمان و خوێن ناگرم، ئێمە لە بۆشاییداین و بەیەکەوەش بەندنین. لەو ڕۆژانەدابوو...ئا..کاتێ کەتۆش چوویتە ژوورەکەیتر و من کەوتبووم..وتم ئیتر ڕۆیشتووە..بەڵام ئێمە ناڕۆین..من دەچم کەمێک دەنووسم..\nنەخۆشى یەکەم: ڕاستە..ڕاستە..بەڵام چى دەنووسى؟ خۆ ئێمە بوونمان هەر دیارنییە.\nنەخۆشى دووەم: هاوڕێى من.(دادەنیشێتەوە) وایە ئێمە ڕەنگە هەر بوونمان نەبێت،تەنانەت زۆر جار واشمان لێدێت نەزانین لەکوێ یەکتریمان ناسیوە، ئەمە گرینگ نییە، بەڵام من کاتێ دەکەومە خەیاڵى ئەوەى ڕیشەم دیارنییە تاڕادەیەک خۆشحاڵدەبم، دەتوانم کتێبێک لەسەر ئەو خۆشحاڵبوونە بنووسم..مەبەستم هەمان ئەو شتانەیە کە تۆ باسییان دەکەى..ئەوەى کە دەڵێى هەستناکەم مناڵ بووبم یان بوونمان دیارنییە..(لە دەرگاکە نزیک دەبێتەوە) چى دەنووسم..چى دەنووسم..؟ نازانم. نووسین تەواو چێژم پێدەدات.چێژێک کە لەهیچ شتێکى تر دەستناکەوێت، بەڵام ئەوەى وادەکات من بنووسم بوونى چێژەکە نییە، ترسانە لەوەى ئەو چێژە لەدەست بدەم.\nنەخۆشى یەکەم: کەواتە دەترسى؟\nنەخۆشى دووەم: بەڵێ دەترسم چێژەکە لەدەست بدەم.(لەدەرگاکە دەچێتە دەرەوە).\nنەخۆشى یەکەم: (دانیشتووە و لەگەڵ خۆى قسە دەکات) ئێرە هەر چۆنێ بێ باشترە لە نەخۆشخانە، من هەرگیز ناڕۆم، بەتەنهاش بێ لێرە دەمێنمەوە.ئا دەمێنمەوە.بەڵام ئەم پیرە پیاوە بەوە من توڕە دەکات کە دەڵێت دەنووسم، دووبارە و دووبارە.ئەگینا بابڕوات.من و ئەو لەگەڵ یەکدا هەر تەنهایین ( کتێبێک هەڵدەگرێت) ڕاستى هیچ ترسم نییە لەوەى بڕوات، دڵنیام ئەویش هەروایە.(کتێبەکە دادەنێتەوە) بەڵام هەر فێربووین فێر..کاتێ یەکێک دەڕوا..هاواربکەین و بڵێین.توخوا بەجێم مەهێڵە بێ تۆ دەمرم.( پێدەکەنێت) هاهاها.لەبۆشاییدا کێ بەهاناى کێ دێت.( کۆخەیەکى توند- دەست بە دەمییەوە دەنێت) ئاه..دیسان دیسان کۆخەکە خوێنى لەگەڵە.هەموو خوێنى جەستەم لەدەممەوە دێتە دەر..ئەمە چییە.ئەم شتە سوورە بەردەوام لەمن دەڕوا، ئاساییە..هیچ ناترسم..بابڕوات..ئاوێکى سوور..زۆریترم هەیە..بەوەش کۆتاییم پێ نایە..با هەموو شتەکان بڕۆن ( لێرەدا دەنگى خۆى بەرز دەکاتەوە وەک ئەوەى شیعر بخوێنێتەوە-ڕوو دەکاتە کەل و پەلەکان) هەمووتان بڕۆن..ئەو کاغەزانەى بە دیوارەوەن..ئەو تابلۆیەى کەس نازانێت لەچى دەچیت و چیت..مەنجەڵە بۆگەن و پیرەکە..زۆپا و پانکەى بەستەزمان..تەشتە..ئاه..ئەى قەڕەوێڵەى پشت چەماوە کە وەک هەسپێکى بریندار منت گرتۆتە خۆ .. ڕادیۆ لاڵ و پەنجەرەى جگەر سووتاو..دەرگا..دەرگا..هەمووتان..بڕۆن..لەشوێنێکى تردا دوور لەمن..لە منى نەگبەت بحەسێنەوە ( دەنگى نزم دەکاتەوەو بە نائومێدییەوە) بەڵام ئێوەش..ئێوەش وەک من ..وەک ئەم پیرەمێردە داماوە ناتوانن بە ڕێگادا ... بڕۆن..ئێوەش نەخۆشن..\n(دەنگە دەنگێگ دێ-وەک هاوارکردنى کەسێک..لەپڕ پیرەپیاو لە دەرگاکەوە دەردەکەوێت تەنها نیوەى جەستەى کەوتۆتە سەر شانۆ و ئەوەیتر لەدەرەوەیە..ڕەنگى بە تەواوى پەڕیوە و کاغەزێک لەنێو دەستیدایە..خۆى تاو دەدا بەرەو پێشەوەبێت).\nنەخۆشى یەکەم: ( ڕادەپەڕێت و مەنجەڵەکە فڕیدەدات-هەڵدەستێتەوە سەر چۆک) ئاه..ئەمە چییە..هاوڕێکەم..کەسەکەم ئەمە چیت لێهاتووە؟\nنەخۆشى دووەم: هیچ نییە..هیچ..(زەرد هەڵگەڕاوە) حاڵم خراپە زۆر..دەمەوێ بێمە ژوورەوە..دێمە ژوورەوە..\nنەخۆشى یەکەم: من..من ناتوانم بێمەلات..ناتوانم هەڵسم...دەست بەدیوارەکەوە بگرە...\nنەخۆشى دووەم: (کاغەزەکەى دەستى بەرزدەکاتەوە) دەبێت هەڵیواسم..دێمە ژوورەوە.\nنەخۆشى یەکەم: دەى دەتوانى (خۆى دەباتە پێشەوە) ئاوا (پیرە پیاوەکە خۆى دەکشێنێتەوە تا بەگوڕتر بەرەوە ژوورەکە بێت) ئایا کەوتیتە خوارەوە؟\nنەخۆشى دووەم: نا.\nنەخۆشى یەکەم: (توڕەیە) حەبەکە بخۆ.\nنەخۆشى دووەم: لام نییە،لێم کەوتووە.\nنەخۆشى یەکەم: (دەگرى).من ناتوانم یارمەتیت بدەم.\nنەخۆشى دووەم: وەک منداڵ ..بەس بگرى.\nنەخۆشى یەکەم: ئێمە نەخۆشین، ئێمە لە چارەسەر هەڵاتووین.\nنەخۆشى دووەم: (کەمێکى تر دێتە پێشەوە) دەبێ ئەمە هەڵواسم.گرینگ نییە نەخۆشین.ئیتر مەگرى براکەم.\nنەخۆشى یەکەم: (فرمێسکەکانى دەسڕێ و بە ورەوە) ناگریم..تۆ هاوڕێى منى..من میوانى ماڵەکەتم..دەى زیاتر..\nنەخۆشى دووەم: ( کەمێکى تر دێتە پێشەوە-دەنگى نووساوە) دەڵێى لە سکى دایک دێمە دەرەوە.\nنەخۆشى یەکەم: دڵنیام دەتوانى.\nنەخۆشى دووەم: (وردە وردە باشتر دێتە پێشەوە-ئێستا قاچەکانى دیارن) ئەوا هاتم..بەڵێ ( بەتەواوى دێتە ژوورەوە-لەسەر سک بەهێواشى دەڕوا و کەمێک دەلەرزێت) بینیت هاوڕێکەم دووبارە گەڕامەوە ژوورەکە (پێدەکەنێت).\nنەخۆشى یەکەم: (دەست دەداتە کتێبێک) بۆ ئەوەى کەمێک هێوربیتەوە کەمێکت بۆ دەخوێنمەوە.\nنەخۆشى دووەم: بیخوێنەوە..بیخوێنەوە.\nنەخۆشى یەکەم: نانا ..ناخوێنمەوە خۆم قسەت بۆ دەکەم.دەڵێم ئێستا( بەئومێدەوە دەست بەرز دەکاتەوە) ئێستا لە دەشتێکى سەوزدا..کچێک ڕادەکات و گۆناکانى سووربوونەتەوە..دڵى زۆر باش لێدەدات و نەخۆشیش نییە...ئاى لەو ڕاکردنە جوانە..ڕەنگە بەرەو درەختى سەر گردەکە ڕابکات ..پرچى لەدواوە شەپۆل دەدات و ..ئێوارەیە..ئەم دەشتە زۆر دوورە لەنەخۆشخانەکان..تەنانەت بۆنى هیچ دەرمانێکیش بە مانگ و ساڵ ناگاتە ئەم دەشتە..خوێن هەر تەنها لە جەستەى ئەم کچەدا ڕێگاى خۆى دەدۆزێتەوە..لە دڵیشدا هەزار پرسیار و.. .خۆشەویستى..بەڵێ خۆشەویستى لە دەمارەکانى دەڕژێ..( پیرەپیاو هێواش هێواش باشتر دێتە پێشەوە و لە قەڕەوێڵەکەش نزیک دەبێتەوە..بەڵام پیرەپیاو وا ئاڕاستەى گرتووە کە بە نزیکى قەڕەوێڵەکەدا بەرەو دیوارەکە بڕوات..) یان لە خانووێکى بچکۆلەدا لە ژوورى دواوە..پەنجەرەیەکى گەورە..منداڵێک کتێبێکى پێیەو دەیخوێنێتەوە..بارانیش بەخوڕ بەسەر دار قەیسییەکەدا دەبارێت..منداڵەکە دەخوێنێتەوە و پێدەکەنێت (پیرەمێرد بەردەوامە لە ڕۆیشتن) ئاى لە پێکەنینى ئەو منداڵە بەو چیڕۆکە پێدەکەنێت کە کەروێشکە هاروهاجەکە گوێز لە سمۆرەکە دەشارێتەوە..\nنەخۆشى دووەم: ( هەناسەى تەنگ بووە و سەرى خستۆتە سەر ئەرزەکە) ئیتر دەمرم.\nنەخۆشى یەکەم: (ڕوودەکاتە پیرە پیاوەکە) هاوڕێکەم وا مەڵێ..(پیرەپیاو بێدەنگە) باوکە.\nنەخۆشى دووەم: (دەنگى هەناسەى بەرز دەبێتەوە ) ئاى..ى..\nنەخۆشى یەکەم: دێمە لات..ئێستا دێمە لات..(پیرەپیاو تەواو بێدەنگە-دەنگى هەناسەشى دەبڕێت) ئەوا هاتم ..بەڵام من چۆن لەم قەڕەویڵەیە بتوانم بێمە خوار (قاچەکانى بەردەداتەوە) قاچەکانم کارناکەن..مردوون..بەڵام دێمە لات..ناهێڵم بمریت..من میوانى تۆم..ئەم ژوورە جوانە هى تۆیە تەنانەت ئەم زۆپایەش (زۆپاکە بەدەست دوور دەخاتەوە) لێرەوە دێم..ئیستا ئیستا..( پیرە پیاوەکە هەر بێدەنگە و ناجوڵێتەوە) دەبێت بێم ( تاو دەداتەخۆى-دەیەوێت بۆ ئامادەباشى هاتنەخوارەوەکە تا سێ بژمێرێ) یەک..یەک...ناتوانم ناتوانم بژمێرم..ئاه..(بەرەو پێشەوە دێت و بەتوندى دەکەوێتە خوارەوە) ئاى ئاى خوایە..جەستەم شکا هەموو جەستەم..( لەسەر سک دەڕوا ) قاچم شکاوە..قاچم..هاوڕێکەم..مردوویت؟ (پیرەپیاو بێدەنگە) ئێستا دێمە لات.. کەمێکى تر خۆت ڕاگرە..(دەست بۆ پیرە پیاو درێژ دەکات و سەرى دەجوڵێنێت-هێواش هێواش دێتە بەرانبەرى) ئیتر هەستە..\nنەخۆشى دووەم: ( ڕادەپەڕێت..و سەر بۆ لاى پیاوە کەمێ قەڵەو و ڕەنگ زەردەکە دەسوڕێنێت-هەردووکیان لەسەر سک بەرانبەر یەک) من لەکوێم؟\nنەخۆشى یەکەم: تۆ لێرەیت..وابزانم خەوتبوویت..لە دەرگاکەوە هاتى و...\nنەخۆشى دووەم: تۆ کێى...؟ پیمبڵێ تۆ لێرە چى دەکەى ؟ من چیم لێهاتووە؟\nنەخۆشى یەکەم: من...من کێم؟ من هاوڕێکەتم ئەوەى لەنەخۆشخانە بەیەکەوە ڕامانکرد و وتت ئەم ماڵە هى..\nنەخۆشى دووەم: کام نەخۆشخانە (هەناسەى تەنگە ) تۆ چیى دەڵێى..من شێت دەکەیت..من دوێنێ لێرە دەمنووسى و دکتۆرەکەم هاتە سەردانم..ئا..دکتۆرەکە خۆى هات چونکە هاوڕێمە و من ناساغ بووم..ئەم ماڵە بۆ واى لێهاتووە..(سەیرى خۆى دەکات) ئەى من..من بۆ وام لێهاتووە...ئەمە من نیم..\nنەخۆشى یەکەم : دووبارە وات لێهاتەوە..دووبارە بەزمەکەیە.\nنەخۆشى دووەم: بەزمى چى (دەنگى نزم و توڕە) تۆ کێى ؟\nنەخۆشى یەکەم: من کەس نیم ئەى تۆ کێى....؟دەزانم چى دەڵێى بوەستە...تۆ دوێنێ دەتنووسى و دکتۆرەکە هات..پێى وتى ئاگادارى خۆتبە و نووسین کەمبکەوە..تۆس شێتانە دەتنووسى و دواى ئەوە هەر شتێکى جوانت بنووسیایە..دەهاتى لەم دیوارە هەڵتدەواسى و بەدەنگ دەتخوێندەوە..تایبەت ئەو دێڕانەت هەڵدەواسین کە پێتوابوو کەس ناتوانێ بیاننوسێ..جار جار نیگاریشتدەکێشاو زۆر باشیش دەتخوێندەوە..ئێوارانیش دەچوویتە باخى لاى کتێبخانەکە..لەوێ جاروبار کچێکت دەبینى..کچێکت دەبینى و شەیداى بووى...ئیتر بەسە..ئەمە بەزمى تۆیە...ئەى من کێم...من ؟\nنەخۆشى دووەم: ( بێدەنگ دەبێ وەک ئەوەى خەوى لێبکەوێت) ئاى..\nنەخۆشى یەکەم: بخەوە..هاوڕێکەم..ئێستا وەک خۆتت لێدێتەوە..وەک خۆت، ئێمە دەبێ نەخۆشبین (هەردوو دەستى لەژێر چەناگە داناون) دەبێ نەخۆشبین و بەئاگا نەیەینەوە..دەبێ لەم جیهانەدا بژین، گەر نەخۆش نەبین دەمرین (دەست لە پیرەپیاوەکە دەدات) ئێستا هەڵسە..هەڵسە..با بەدواى حەبەکەدا بگەڕێین..\nنەخۆشى دووەم: ( سەر بەرزدەکاتەوە ) دەبێ کاغازەکە هەڵواسم.\nنەخۆشى یەکەم: (دەست بۆ کاغەزەکە دەبات و سەیرى دەکات) کوا خۆ ئەمە هیچى لێ نەنووسراوە باوکە..چى هەڵدەواسى ؟ هیچى لێ نەنووسراوە...وازبێنە ئێمە نەخۆشین..من ناتوانم بژمێرم..وازبێنە..\nنەخۆشى دووەم: (خۆى کەمێ بەرزدەکاتەوە-کاغەزەکە توند دەگرێ..وەک ئەوەى ساغ بێت بەیەک جار هەڵدەستێتەوە سەرپێ ) دەبێ هەڵیواسم..\nنەخۆشى یەکەم: (تووشى سەرسوڕمان دێت و هاواردەکات) واى تۆ چاک بوویتەوە..تۆ ساغیت (دەیەوێت خۆیشى هەڵسێت) ئاى خوایەگیان ئەم پیرە پیاوە چاک بۆتەوە (پیرە پیاو لەجێى خۆى وەستاوە و سەیرى دیوارەکە دەکات) منیش دەبێت ساغ بم..(سەرى دەسوڕێنێت و سەیرى دیوارەکە دەکات)..منیش..\nنەخۆشى دووەم: ( بەرەو دیوارەکە ڕادەکات ) هەڵیدەواسم ( بەر لەوەى بگات بە دیوارەکە دەکەوێت) ئاى ..من..ناتوانم.. (دەست دەکوتێ بۆ کاغەزەکە و نایدۆزێتەوە) کاغەزەکە...کاغەزەکە...\nنەخۆشى یەکەم: واى..هاوڕێکەم...ئێمە ساغ نین..(هەردووکیان کەوتوون) ئێمە نەخۆشین.. من سەرمامە.. دڵنیام لەدەرەوە بەفر دەبارێت... من نەخۆشم و سەرمامە...(پیرەپیاو هەناسە دەدات) سەرمامە و ناتوانم بژمێرم..\n- تاریکى -\n+ کڵاوى سەخرەجن: کڵاوێکە لە نێو حیکایەتە فۆلکلۆرییەکانى کوردى..کاتێ پاڵەوانەکان لەسەرى خۆیان دەکەن..ون دەبن، زۆر جار ئەم کڵاوە دەبێتە ڕزگارکەر و جێگاى ئومێد..لەلایەن جنۆکە و پەرییەکان دەبەخشرێ بە پاڵەوانان.


لە ماوەی ڕابردوودا مەلا ھەڵۆ دوو سوكایەتی گەورەی بەرامبەر ژمارەیەكی ھێجگار گەورە لە مرۆڤ لە كۆمەڵگای ئێمەدا كرد. یەكەمیان ”بە گەواد“ ناونانی ھەموو ئەوانەی ژن و كچ و دایكیان بێحیجاب دەچنە دەرەوەی ماڵەكانیان بۆ ئەنجامدانی كر و دابینكردنی پێویستییەكانی ژیانی ڕۆژانە. دوای ئەوەش بە سۆزانی ناونانی یەكێك لە دەزگا رەسمییەكانی سیستمی خوێندن لە ھەرێمدا، ئەكادیمیای ھونەرە جوانەكان، و بە سۆزانی ناونانی ئەوانەی لەوێدا دەخوێنن و كاردەكەن. خاڵی سەرەكیی لە ھەردوو باسەكەدا مەسەلەی لەشە، لەشی ژن، لە یەكەمیاندا لەشی ژن لە دۆخی دانەپۆشراویدا، لە دووھەمیاندا لەشی ژن لە دۆخی سۆزانیبووندا.


"بەڵێنمان وەرگرتوە، بەھەمانشێوەی ئەمساڵ ناردنی موچە بۆ ٢٠٢٠ بەردەوامبێت"\nنەتەوە | 19:15:23 2019-09-04 | (2,216) جار خوێندراوەتەوە\nبەرپرسانی "بەغدا" لەبارەی ناردنی موچەی فەرمانبەرانی ھەرێم بۆ ساڵی داھاتوو دڵنیایی دەدەنە وەفدەکەی پەرلەمان و ئەندامێکی ئەو وەفدەش ڕایدەگەیەنێت، "بەڵێنمان وەرگرتوە، بەھەمانشێوەی ئەمساڵ ناردنی موچە بۆ ٢٠٢٠ بەردەوامبێت".\nئێوارەی دوێنێ ٣-٩-٢٠١٩، وەفدێکی پەرلەمانی کوردستان سەردانی بەغدا کردو ئەمڕۆش بەشداریان لەکۆنگرەی ساڵانەی یەکێتی پەرلەمانتارانی ئاسیا کرد له‌وباره‌یه‌وه جەلال محەمەد، ئەندامی وەفدی پەرلەمانی کوردستان بۆ بەغدا ڕایگەیاندوه، "جگە لەبەشداریکردن لەکۆنگرەی ساڵانەی یەکێتی پەرلەمانتارانی ئاسیا، کۆبونەوەمان لەگەڵ جێگری یەکەمی ئەنجومەنی نوێنەران و سەرۆکی لیژنەی بودجە کرد".\nناوبراو له درێژه‌ی لێدوانه‌كه‌ی بۆ سایتی تۆڕی هه‌واڵی سلێمانی وردەکاری کۆبونەوەکانیشی ئاشکراکردو وتی:"داوامانکرد ئیستحقاقی ھەرێم لەڕوی داراییەوە ڕەچاو بکرێت و مافی کورد لەچوارچێوەی دەستور بپارێزرێت، ئەوانیش بەڵێنیان پێداین لەچوارچێوەی دەستوردا مامەڵە لەگەڵ ھەرێم دەکەن، کە ھەرێم بەشێکە لەعیراق ھەموو ھاوڵاتیانیشی ھەمان مافی ھاوڵاتیانی ناوەڕاست و باشوری عیراقیان دەبێت".\nئاشکراشیکرد، "بەڵێنمان وەرگرتوە، موچەی فەرمانبەرانی ھەرێم جیابکەنەوە لەکێشەکان، بۆ ساڵی ٢٠٢٠یش کێشە بۆ موچە خۆرانی ھەرێَم دروستنەکرێت و بەھەمانشێوەی ئەمساڵ بنێردرێت، ئامادەیی خۆشیان بۆ پابەندبون بەڕێکەوتنەکەی پێشتر لەگەڵ ھەرێم دەربڕی".\nئەوەشی خستەڕوو، "ئێوارەی ئەمڕۆش لەگەڵ سەلیم جبوری سەرۆکی ئەنجومەنی نوێنەرانی عیراق کۆدەبنەوە".


به‌ره‌نگاربوونه‌وه‌ی قه‌یرانی كۆرۆنا به‌و شێوه‌یه‌ی پاڵپشتیی هه‌ژارانی جیهان ده‌كات\nنوسینی: ئێرێك بڕگلاف- گۆردن بڕاون-هێڵن كڵاڕك-نگوزی ئۆكۆنجۆ ئیویلا\nپێویسته سه‌ركرده‌ی وڵاتانی جی-20 كۆبوونه‌وه‌یه‌كی به‌په‌له ئه‌نجامبده‌ن، تا بگه‌نه ڕێكه‌وتنێك ده‌رباره‌ی به‌ره‌نگاربوونه‌وه‌یه‌كی جیهانیی به‌هێز‌و ڕێكخراوتر بۆ قه‌یرانی په‌تای كۆرۆنا. هه‌رچه‌نده جێبه‌جێ كردنی ڕێكاره‌كانی كه‌ره‌نتینه‌و داخستنی شوێنه گشتییه‌كان له زۆربه‌ی وڵاتان كه‌مكراوه‌ته‌وه، به‌ڵام له‌م دواییانه‌دا نه‌بێَت، ژماره‌ی حاڵه‌ته نوێیه‌كانی توشبوون به كۆرۆنا له جیهاندا نه‌گه‌شته به‌رزترین ئاست، به‌ڵام زیانه ئابوورییه وێرانكه‌ره‌كانی قه‌یرانی كۆرۆنا به‌رده‌وام له زیادبووندایه‌و ناوه‌ندی بڵاوبوونه‌وه‌ی نوێی نه‌خۆشییه‌كه‌ش له وڵاته تازه‌پێگه‌شتووه‌كاندا ده‌ركه‌وتووه.\nله ڕاستیدا جیهان به قۆناغێكی هه‌ستیاردا تێده‌په‌ڕێت، چوونكه زۆربه‌ی وڵاته هه‌ژاره‌كانی ئه‌فریقا‌و ئاسیا‌و ئه‌مریكای لاتین دوچاری پشێوییه‌كی ئابووری‌و ته‌ندروستی بوونه‌ته‌وه، كه پێویستی به چاره‌سه‌رێكی په‌له‌و ده‌ستبه‌جێیه، به‌هه‌مان شێوه كۆمه‌ڵێك له ئابوورییه ئاست ناوه‌نده‌كانیش پێویستیان به هاوكارییه، كۆی ئه‌و وڵاتانه‌ش، نزیكه‌ی 70%ی دانیشتوانی جیهان‌و یه‌ك له‌سه‌ر سێی تێكڕای داهاتی ناوخۆیی جیهانی پێكده‌هێنن.\nله مانگ‌و ساڵانی داهاتووشدا پێویستییه‌كانی ئه‌و وڵاتانه زۆر زیاتر ده‌بێت. به‌جۆرێك ڕێكخراوی كاری نێوده‌وڵه‌تی پێشبینی ده‌كات، كه له چاره‌كی دووه‌می ساڵی 2020دا، كاتژمێره‌كانی كاركردن له جیهاندا به‌به‌راورد له‌گه‌ڵ پێش قه‌یرانی كۆرۆرنادا نزیكه‌ی 10.5% داده‌به‌زێت. شایه‌نی باسه بۆ یه‌كه‌م جاریش له‌م سه‌ده‌یه‌دا تێكڕای هه‌ژاری له جیهاندا به‌رزده‌بێته‌وه.\nله‌ڕاستیدا ئه‌م سستییه ئابوورییه‌ی جیهان هه‌وڵی سێ ده‌یه له باشكردنی ئاستی بژێوی به‌هه‌ده‌ر ده‌بات. به‌پێی یه‌كێك له خه‌مڵاندنه‌كانیش، ڕه‌نگه ئه‌و دۆخه نزیكه‌ی 420 – 580 ملیۆن كه‌س له جیهاندا بخاته باری هه‌ژارییه‌وه. سه‌ره‌ڕای ئه‌وه، پڕۆگرامی خۆراكی جیهانی ئاگاداركردنه‌وه‌ی داوه، كه ڕه‌نگه قه‌یرانی كۆڤید-19 ژماره‌ی ئه‌و كه‌سانه‌ی گیرۆده‌ی برسێتین بۆ 265 ملیۆن كه‌س زیاد بكات، واتا ڕێژه‌ی ئه‌و كه‌سانه دوو هێنده به‌رز ده‌بێته‌وه.\nهه‌روه‌ها قه‌یرانه‌كه بۆته‌هۆی سه‌رهه‌ڵدانی گه‌وره‌ترین دۆخی نائاسایی خوێندن، كه تا ئێستا بینیبێتمان، به‌جۆرێك 1.7 ملیار خوێندكار، واتا 90%ی گشت خوێندكارانی جیهان، به‌هۆی ڕێكاره‌كانی داخستنه‌وه ناچاربوون له قوتابخانه‌كان داببڕێن/ ڕه‌نگه له وڵاته هه‌ژاره‌كان زۆربه‌شیان چیتر نه‌گه‌ڕێنه‌وه سه‌ر خوێندن. ملیۆنان منداڵیش له‌وانه‌ی ئێستا ناتوانن ژه‌مه خۆراكی قوتابخانه به‌ده‌ست بهێنن دوچاری برسێتی بوونه‌ته‌وه، هاوكات ئه‌و حكومه‌تانه‌ی له قه‌یرانی داراییدان ناچارن ئاستی هاریكارییه‌كانیان بۆ كه‌رتی په‌روه‌رده‌و فێركردن داببه‌زێنن.\nهه‌تا به‌سه‌ر ئه‌م پشێوییه له ناكاوه‌ی ته‌ندروستی جیهانیدا سه‌رنه‌كه‌وین، دۆخی پشێوی ئابووری‌و كۆمه‌ڵایه‌تی جیهانی-ش كۆتایی نایه‌ت. بۆ ئه‌مه‌ش پێویسته له‌گشت وڵاتانی جیهاندا به‌سه‌ر ئه‌و دۆخه ته‌ندروستییه‌دا زاڵ ببین.\nئێمه پێشوازی له‌و كۆمه‌كانه ده‌كه‌ین، كه له چوارچێوه‌ی لوتكه‌كه‌ی 4/ ئایار بۆ په‌ره‌پێدانی پێكوته‌و ده‌ستنیشانكردن‌و چاره‌سه‌ری كۆرۆنادا گه‌شته 8 ملیار دۆلار. هاوكات داوا له حكومه‌ت‌و لایه‌نه‌كانی دیكه‌ش ده‌كه‌ین، كه ده‌ستبه‌جێ كۆمه‌ك‌و هاوكاری له‌و جۆره پێشكه‌ش بكه‌ن. به‌ڵام جگه له‌وانه زۆر كاری دیكه‌ش هه‌یه، پێویسته ئه‌نجام بدرێن.\nله ڕاستیدا هه‌ماهه‌نگی جیهانیی گرنگییه‌كی گه‌وره‌ی هه‌یه، به‌تایبه‌ت له په‌ره‌پێدان‌و به‌رهه‌مهێنان‌و دابه‌شكردنێكی یه‌كسانی هه‌ر پێكوته‌یه‌كی داهێنراو له داهاتوودا. هاوكات ئه‌و جۆره پێكوتانه پێویسته له‌سه‌ر ئاستی جیهان به‌گشتی به‌رده‌ست بێت‌و به‌بێ به‌رامبه‌ریش ده‌سته‌به‌ر بكرێت.\nبه‌هه‌مان شێوه، پێویسته توانای تاقیكردنه‌وه‌كان ده‌رباره‌ی كۆڤید-19 پته‌و بكرێت‌و له‌سه‌ر ئاستێكی زۆر فراوانتر بڵاوبكرێته‌وه. سه‌ره‌ڕای ئه‌وه، هاوكارییه پته‌وه سنوربڕه‌كان پێویستییه‌كی بنه‌ڕه‌تییه بۆ زیادكردنی خستنه‌ڕووی پێداویستییه پزیشكییه‌كان له جیهاندا. هه‌روه‌ها وڵاته تازه‌پێگه‌شتوه‌كانیش بۆ بونیادنانی سستم‌و توانا ته‌ندروستییه‌كان‌و باشكردنی تۆڕه‌كانی ئاسایشی كۆمه‌ڵایه‌تی پێویستیان به هاوكارییه. پێویستیشه وڵاتانی جی-20 پاڵپشتی ئه‌و بانگه‌وازه‌ی نه‌ته‌وه یه‌كگرتووه‌كان بكه‌ن، كه تایبه‌ته به پاراستنی په‌نابه‌ر‌و ئاواره‌و گشت ئه‌وانه‌ی پشت به هاوكارییه مرۆییه‌كان ده‌به‌ستن.\nشایه‌نی باسه وه‌ك ڕه‌نگدانه‌وه‌یه‌كی ئه‌و داڕمانه ئابووری‌و داراییه جیاوازه‌ی له زۆرێك له ئابوورییه تازه‌پێگه‌شتووه‌كاندا ده‌ركه‌وتووه، زیاد له 100 وڵات بۆ داواكردنی هاوكاری په‌نایان بردۆته به‌ر سندوقی نێوده‌وڵه‌تی دراو، له ڕاستیدا مایه‌ی شه‌رمه ژماره‌ی ئه‌و وڵاتانه زیاد بكات. هاوكات له‌گه‌ڵ ئه‌وه‌ی سندوقی نێوده‌وڵه‌تی دراو ده‌ڵێت، ئه‌و وڵاتانه بۆ زاڵبوون به‌سه‌ر قه‌یرانه‌كه‌دا پێویستیان به 2.5 تریلیۆن دۆلاره، به‌ڵام ته‌نها به‌شێكی زۆر كه‌می ئه‌و بڕه پاره‌یه ته‌رخان كراوه.\nبۆیه له‌گه‌ڵ ئه‌وه‌ی پێشوازی له‌و نیازه باشه‌ی نێو پلانی كاری وڵاتانی جی-20 بۆ به‌ره‌نگاربوونه‌وه‌ی قه‌یرانی كۆڤید-19 ده‌كه‌ین، به‌ڵام هاوكات پێویستیشه سه‌ركرده‌كانی جیهان كاری زیاتر ئه‌نجام بده‌ن.\nیه‌كه‌م، ده‌بێت ئاستی لێخۆشبوون له قه‌رزی 76 ده‌وڵه‌تی ئه‌ندامی دامه‌زراوه‌ی نێوده‌وڵه‌تی بۆ په‌ره‌پێدان به‌شێوه‌یه‌كی ڕیشه‌یی تا ساڵی 2021 زیاد بكرێت، به‌جۆرێك قه‌رزی خاوه‌ن قه‌رزه دوولایه‌نه‌كان‌و كه‌رتی تایبه‌تیش بگرێته‌وه. سه‌ره‌ڕای ئه‌وه، پێویسته قه‌رزده‌ره فره لایه‌نه‌كان بیسه‌لمێنن، كه قه‌رزی نوێ پێشكه‌ش ده‌كه‌ن، ئه‌گه‌رنا پێویسته لێخۆشبوون بۆ قه‌رزه‌كانیان ده‌ربكه‌ن. چوونكه كاته‌كه به‌ڕاده‌یه‌ك خێرا تێده‌په‌ڕێت، كه ڕێگه نادات چاوه‌ڕوانی قه‌رزده‌ره‌كانی كه‌رتی تایبه‌ت بكه‌ین، تا خۆویستانه له قه‌رزه‌كانیان خۆش ببن، بۆیه دۆخه‌كه وا ده‌خوازێت، بیر له ڕه‌وتێكی نوێی پابه‌ندكردن بكه‌ینه‌وه.\nله‌و میانه‌یه‌شدا، زیاد له ده ئابووری تازه‌پێگه‌شتوو له مانگه‌كانی داهاتوودا توشی كێشه‌ی دانه‌وه‌ی قیستی قه‌رزه‌كانیان ده‌بنه‌وه. بۆیه ئێستا پێویسته سندوقی نێوده‌وڵه‌تی دراو بۆ كۆكردنه‌وه‌ی لایه‌نه په‌یوه‌ندیداره‌كان خۆی ئاماده بكات.\nدووه‌م، پێویسته وڵاتانی جی-20 ڕه‌زامه‌ندی له‌سه‌ر پێشكه‌ش كردنی هاریكاری داواكراو به بڕی 2.5 تریلیۆن دۆلار ده‌رببڕن. بۆ ئه‌م كاره‌ش ده‌بێت سندوقی نێوده‌وڵه‌تی دراو، بانكی نێوده‌وڵه‌تی‌و بانكه هه‌رێمییه‌كانی په‌ره‌پێدان ئاستی قه‌رز‌و پێدانی قه‌رزه‌كان به‌رزبكه‌نه‌وه، هاوكات بانكه فره‌لایه‌نه‌كانیش ده‌بێت قه‌رزه شایسته‌كان له ماوه‌ی 18 مانگی داهاتودا له 500 ملیار دۆلاره‌وه بۆ 650-700 ملیار زیاد بكه‌ن. ئه‌گه‌ر ئه‌و دامه‌زراوانه بشیانه‌وێت به‌شێوه‌یه‌كی گونجاو مامه‌ڵه بكه‌ن، ئه‌وا ده‌بێت كار بكه‌ن بۆ ده‌سته‌به‌ركردنی ده‌رامه‌تی زیاتر‌و ڕێگه‌دان به بڵاوكردنه‌وه‌ی زیاتری سه‌رمایه‌كانیان.\nهه‌موو ئه‌مانه‌ش پێویستیان به ده‌ركردنی شه‌پۆلێكی نوێی مافی ڕاكێشانی تایبه‌ت هه‌یه (ئه‌و به‌ها یه‌ده‌گه جیهانییانه‌یه، كه بانكی نێوده‌وڵه‌تی دراو ده‌ریده‌كات)، هاوكات پێویسته هاریكارییه نوێ‌و به‌كارنه‌هاتووه‌كانیش بۆ ئه‌و وڵاتانه‌ی به‌ڕاده‌یه‌كی زۆر پێویستیان پێیه‌تی بگوێزرێته‌وه. هه‌روه‌ها ده‌كرێت ئه‌م ده‌كردنه نوێیه‌ی مافی ڕاكێشانی تایبه‌ت بگاته 600 ملیار دۆلار، تا ساڵی 2022-ش بگه‌یه‌نترێته زیاتر له یه‌ك ترلیۆن دۆلار. هاوكات پێویسته وڵاتانی جی-20 پاڵپشتی سیاسیی پێویست بۆ ته‌واوكردنی ئه‌و ڕێكارانه ده‌سته‌به‌ر بكه‌ن‌و كاره هونه‌رییه پێویسته‌كانیش له ئه‌ستۆ بگرن، تا بتوانرێت ڕاسته‌خۆ دوای گه‌شتن به‌ڕێكه‌وتن ده‌ست بكرێت به جێبه‌جێكردنی ئه‌و كارانه.\nله قۆناغی یه‌كه‌می قه‌یرانی كۆڤید-19دا، جه‌ختكردنه‌وه له‌سه‌ر ده‌سته‌به‌ركردنی نه‌ختینه‌و پاراستنی كار‌و وه‌به‌رهێنانه به‌په‌له‌كانی كه‌رتی ته‌ندروستی بوو. به‌ڵام ئێستا به‌و پێیه‌ی سیاسه‌تمه‌داران هه‌وڵی گه‌ڕاندنه‌وه‌ی ئابووری جیهانی بۆ ئه‌و ئاستی گه‌شه‌یه‌ی پێش قه‌یرانه‌كه ده‌ده‌ن، بۆیه هه‌ماهه‌نگی دارایی‌و نه‌ختینه‌یی به‌هێز بنه‌مایه‌كی زۆر گرنگه.\nله‌ڕاستیدا پێویسته حكومه‌ته‌كانیش گه‌شه‌ی جیهانیی بكه‌نه ئامانج‌و به‌هه‌مان گرنگی هه‌ڵئاوسانی ئابووری وڵاته‌كانیان ته‌ماشای بكه‌ن. پێویستیشه وه‌به‌رهێنانی سه‌وز به‌شێكی هاندانه‌كه بێـت، هاوكات ده‌بێت حكومه‌ته‌كان گرنگی به‌و پڕۆژانه‌ی ژێرخانی بنه‌ڕه‌تی بده‌ن، كه به‌رده‌وامیی گه‌شه‌سه‌ندن به‌هێز ده‌كه‌ن‌و به‌ره‌نگاری گۆڕانی كه‌ش‌و هه‌واش ده‌بنه‌وه.\nبۆ ئه‌وه‌ی حكومه‌ته نیشتیمانییه‌كان داهاته پێویسته‌كانیان زیاد ببێت، پێویسته سه‌ركرده‌كانی جیهان له‌سه‌ر ستراتیجییه‌كی هه‌ماهه‌نگ ڕێبكه‌ون، بۆ گێڕانه‌وه‌ی ئه‌و سامانه‌ی، كه جیهان له په‌ناگه‌كانی باجدا له‌ده‌ستی ده‌دات. ده‌بێت ده‌وڵه‌ته‌كان ڕاسته‌خۆ ئاڵوگۆڕی زانیارییه‌كانی باج بكه‌ن، په‌رده‌ی نهێنیش له‌سه‌ر خاوه‌ن‌و خه‌زێنه‌كانی سپارده هه‌ڵبماڵن، سزای ئه‌و ده‌وڵه‌تانه‌ش بدرێت، كه پابه‌ند نین‌و جێبه‌جێكردنی بنه‌ما چه‌سپاوه‌كان ڕه‌ت ده‌كه‌نه‌وه.\nله‌ڕاستیدا قه‌یرانی كۆڤید-19 زه‌نگێكی ئاگاداركردنه‌وه‌یه بۆ جیهان، تا فره‌ییه‌كی نوێ‌و كاراتر‌و ئاماده بۆ یه‌خه‌گیرییه‌كانی سه‌ده‌ی بیست‌و یه‌ك بونیادبنێت. ئێستا پێویسته ژێرخانی ته‌ندروستی‌و دارایی جیهان پته‌وبكرێت، هه‌روه‌ها به‌ش به‌ش ئه‌و ژێرخانه ڕێكبخرێته‌وه، تا ئاماده بین‌و بتوانین به‌خێرایی‌و له‌سه‌ر ئاستێكی فراوان به‌ره‌نگاری قه‌یرانه‌كانی ئاینده ببینه‌وه. به‌دڵنیاییه‌وه هه‌وڵی زیاتری وڵاتانی جی-20 بۆ به‌ره‌نگاربوونه‌وه‌ی ئه‌و سستییه‌ی له ئه‌نجامی قه‌یرانی كۆرۆناوه هاتۆته ئاراوه‌و كه‌مكردنه‌وه‌ی كاریگه‌رییه‌كانی له‌سه‌ر هه‌ژارانی جیهان، یارمه‌تی به‌دیهێنانی ئه‌و ئامانجانه ده‌دات. بۆیه ده‌بێت سه‌ركرده‌كانی جی-20 هه‌رچی پێویسته بۆ دۆخی ئێستا ئه‌نجامی بده‌ن.


KHABAT media - هێرشى ئیسرائیل بۆ سه‌ر كه‌شتى ئازادى\nمێژووی ناردن : Saturday, June 12 @ 09:37:51 UTC\nله سه‌ره‌تاى مانگى جوَزه‌ردان دا هێزى كوَماندوى ئیسرائیل له‌ئاوه‌كانى نێونه‌ته‌وه‌یى دا هێرشى كرده سه‌ر كه‌شتیێكى توركیه كه به مه‌به‌ستى، شكاندنى ئابلوقه‌ى شارى غه‌ززه له‌رێ دا بوو، سه‌رنشینه‌كانى ئه‌و كه‌شتیه له هاووڵاتیانى دانیشتوى توركیه و ژماره‌یه‌ك له وڵاتانى دیكه پێك هاتبوو.به هوى ئه‌و هێرشه ١٠كه‌س له سه‌رنشینه‌كانى كه‌شتیه‌كه كوژران و چه‌ندین كه‌سیش بریندار بوون. هه‌روه‌ها هێزه‌كانى ئیسرائیل باقى سه‌رنشینه‌كانى كه‌شتیه‌كه‌یان گرت كه له دواى دوو روَژ به هۆى فشارى حكوومه‌ت و ناوه‌نده جیهانیه‌كان ناچار بوو ئازادیان بكات. چه‌ند روژ دواى ...\nئه‌و روداوه خویناویه‌ش كه‌شتیه‌كى ئیرله‌ندى به‌ره‌و غه‌ززه به‌رێكه‌وت كه ئه‌وه‌یش له لایه‌ن هێزه سه‌ربازییه‌كانى ئیسرائیله‌وه ده‌ستى به سه‌ردا گیرا، بێ گومان هێرشى هێزى سه‌ربازى بۆ سه‌ر ئه‌و دوو كه‌شتیه،كه هه‌لگرى كه‌سانى بێ چه‌ك و ئه‌ویش له ناو ئاوى نیوده‌وڵه‌تی و به‌ده‌ر له سنورى ئاویی ئیسرائیل، كرده‌وه‌یێكى ناره‌وایه، به تایبه‌ت له هێرشى یه‌كه‌مدا ژماره‌یه‌ك كه‌سى بێ چه‌ك كوژران و ژماره‌یك برێنداربوون .


شانۆی نوێی پۆله‌ندی: ده‌روازه‌یه‌ك بۆ شانۆی نوێی پۆڵه‌ندی\nده‌ركه‌وتنی هه‌وڵه نوێیه‌كان له‌شانۆی پۆڵه‌ندی به‌ره‌نجامی هه‌ردوو جه‌نگه جیهانیه‌كه بوو, به‌تایبه‌ت به‌دوای جه‌نگی دووه‌می جیهانی, شانۆی پۆڵه‌ندی گه‌ڕانه‌كانی بۆ گوزارشت كردن له‌كولتورو بوونی شانۆكه‌ی به‌دوای زمانێكی هونه‌ری تایبه‌ت ده‌گه‌ڕا, بۆ ئه‌وه‌ی بتوانێ گوزارشت له‌دۆخه تایبه‌تیه‌كانی مرۆڤه‌كانی ئه‌و كۆمه‌ڵگایه بكات.\nئه‌و گه‌ڕانه له‌كاتێكدا بوو كه جیهان له‌سه‌ره‌تای ده‌ركه‌وتنی شانۆیه‌كی نوێ بوو كه گوزارشتی له‌بێهوده‌یی مرۆڤ ده‌كرد, به‌تایبه‌ت به‌دوای شانۆگه‌ری (له‌چاوه‌ڕوانی گۆدۆ) ی صامۆئیل بیكت, كه ڕه‌خنه‌گر مارتن ئه‌سلن به شانۆی ئه‌بسێرد ناوی برد, به‌دوای ئه‌و شانۆگه‌ریه چه‌ندین نووسه‌ری تری له‌ژێر ئه‌و ناونانه كۆكرده‌وه, تیایدا ووشه سه‌رباری بێده‌سه‌ڵاتی له‌دۆخی جه‌نگ, به‌ڵام ئامرازێك بوو بۆ ئینتیمای مرۆڤی خۆرئاوایی دوای جه‌نگ, كه له‌و ڕێگه‌یه‌وه گوزارشت له بوونی خۆی و مردنی خه‌ونه‌كانی بكات, ئه‌وه له‌شانۆگه‌ری (به‌تووڕه‌یی ئاورێك له ڕابردوو بده‌وه) ی جۆن ئۆزبۆرن, زۆر به‌ڕوونی هه‌ستی پێده‌كرێت, له‌به‌رامبه‌ر هه‌موو ئه‌و هه‌وڵانه‌ی شانۆی دوای جه‌نگ, به‌ڵام شانۆی پۆڵه‌ندی وێنه‌یه‌كی جیاوازی ده‌خسته ڕوو.\nئه‌و شانۆیه نه‌یده‌ویست له‌ڕێگه‌ی تێكسته‌وه به‌دوای گوزارشته‌كانی بگه‌ڕێت, به‌ڵكو راسته‌وخۆ له‌هونه‌ری شانۆوه سه‌یری دۆخه‌كانی ده‌كرد, بۆیه بوونی شانۆی له‌ڕێگه‌ی جه‌سته‌وه ده‌بینی نه‌ك ووشه, جه‌نگ له‌یاده‌وه‌ری ئه‌و شانۆیه ئاماده‌بوونی هه‌بوو, به‌ڵام شانۆیه‌ك بوو ده‌یویست جه‌سته تیایدا زمان بنیات بنێت, ئه‌وه چه‌نده له‌ڕووی فیكریه‌وه هه‌وڵێك بێت بۆ ئازادكردنی جه‌سته له‌هه‌ڕه‌شه‌ی جه‌نگ, له‌ڕوویه‌كیتردا كه ڕووه جه‌وهه‌ریه‌كه‌ی شانۆیه, جه‌سته شانۆ بنیات ده‌نێت, ئه‌و بنیاتنانه له‌دایكبوونێكی ڕاسته‌قینه‌ی شانۆیه, وایكردووه جیهان به بایه‌خه‌وه بۆ شانۆیه‌كی جیاواز بڕوانێته شانۆی پۆڵه‌ندی.\nئه‌گه‌ر كاركردنی گرۆتۆفسكی وتۆماشفسكی بۆ جه‌سته, گه‌ڕان بێت به‌دوای گومانكردنه‌وه له‌مه‌عریفه‌ی شانۆیی وداڕشتنه‌وه‌ی پرسیاری شانۆ چیه بێت, كه بۆ ئه‌و پرسیاره‌ش ئه‌وان زمانی شانۆ ده‌كه‌ن به زمانی جه‌سته و له‌و ڕێگه‌یه‌وه دابڕانی میتۆدی له‌ته‌ك ووشه بخوڵقێنن, ئه‌وا كاركردنی یۆزیف شاینا یاده‌وه‌ری جه‌نگ وتراژیدیا ئه‌خلاقیه‌كانی خاڵی نیه له‌ناو یاده‌وه‌ری جه‌سته‌ی ئه‌كته‌ر, هه‌ندێكجار ئه‌و یاده‌وه‌ریه له‌ڕێگه‌ی بووكه شووشه‌ی مه‌زنه‌وه له‌به‌رده‌م ئه‌كته‌ر ئاماده‌بوونی هه‌یه, ئاماده‌بوونێك په‌یوه‌سته به زمانی تایبه‌تی شانۆكه‌ی.\nنازیه‌ت بۆ كۆمه‌ڵگای پۆڵه‌ندی له‌دایكبوونی دیدێكی فاشیزمیانه‌یه, كه تا كۆتایی جه‌نگی دووه‌می جیهانی ئه‌و كۆمه‌ڵگایه هه‌ستی داگیركردن وسڕینه‌وه‌ی شوناسی خودگه‌رایی ده‌كه‌وێته ژێر هه‌ڕه‌شه‌ی ونبوون, به‌ڵام به‌كۆتایی هاتنی ئه‌و داگیركاریه له‌دوای ته‌واوبوونی ئه‌و جه‌نگه, ئیدی ئه‌و كۆمه‌ڵگایه هه‌ڵسانه‌وه‌ی له‌ڕێگای شانۆدا هاوارێكی سایكۆلۆژی نیه, هێنده‌ی بیركردنه‌وه‌یه له‌سڕینه‌وه‌ی شوناس له‌به‌رده‌م گوتاری فاشیزم.\nئه‌و مرۆڤه بێده‌نگی له‌ئاست فاشیزم ده‌گۆڕێت به بێده‌نگی ووشه‌و له‌دایكبوونی زمانی جه‌سته‌وه, زمانێك یاده‌وه‌ری فاشیزم ودیدی ئیستاتیكانه بۆ جه‌نگ وێنه‌یه‌كیتر به شانۆ ده‌به‌خشێت, كه ئه‌و شانۆیه نه‌ك له‌ته‌ك یاده‌وه‌ری خۆی بپچڕێت, به‌ڵكو له‌ته‌ك شانۆی دنیاش ده‌پچڕێت وسه‌ر له‌نوێ خۆی بنیات ده‌نێته‌وه, ئه‌و تێگه‌یشتنه به‌تایبه‌تی له‌شانۆی كانتور به‌ته‌واوی ڕه‌نگ ده‌داته‌وه.\nگرۆتۆفسكی چه‌نده میتۆدێكی نوێ بۆ ئه‌كته‌ر دێنیته دی, به‌ته‌واوی له‌میتۆدی ئاماده‌كردنی ئه‌كته‌ر له‌لای ستانسلافسكی جیای ده‌كاته‌وه, به‌ڵام گرنگی ئه‌و چه‌نده مه‌زن بێت له‌نه‌خشه‌ی شانۆی نوێدا نابێت نكوڵی له‌هه‌وڵه‌كانی كانتورو شاینه بكه‌ین, چونكه گرۆتۆفسكی چه‌نده له‌پرۆسه‌یه‌كی بوێرانه‌ی چاونه‌ترس ئه‌كته‌ر ئاماده ده‌كاته‌وه, به‌هه‌مان شێوه‌ش ئه‌زموونی ئه‌وانیتر هه‌وڵی بوێرانه‌و به‌گژداچوونه‌وه‌یه له‌ته‌ك گوتاری باو, به‌تایبه‌ت كانتور له‌ئاست گوتاری جوانكاری شانۆ, ئه‌و مردن و تاریكی وه‌ك دوو بونیادی گرنگی ناو جوانكاری شانۆیی ده‌خاته ڕوو.\nده‌ركه‌وتنی ئه‌و ناوانه ده‌رگا كردنه‌وه‌یه‌كیتر بوو بۆ ئه‌زموونی ئه‌لته‌رناتیڤ له‌م شانۆیه‌دا, بۆیه ئه‌مرۆ له‌شانۆی پۆڵه‌ندیدا كاتێ گروپه‌كانی وه‌كو شانۆی زار ده‌بینین كه چه‌نده به كراوه‌یی له‌ئاستی پێرفۆرمانسی كار ده‌كه‌ن, ئه‌وه زاده‌ی شانۆیه‌كه كه نه‌وه‌ی دوای جه‌نگ به‌ته‌واوی كاریان بۆ كرد, كه ئه‌وانی دواتر بتوانن ئه‌و دیده تێكبشكێننه‌وه‌و له‌ڕووبه‌ری كراوه‌تردا كاری تیا بكه‌نه‌وه.\nته‌نانه‌ت هه‌وڵیتر بۆ ئیشكردنه‌وه‌ی جیاواز له‌وان به‌ره‌نجامی ئه‌و دیده تێكشكێنه‌ره‌یه كه ده‌رهێنه‌رانی شانۆ بتوانن له‌ئه‌زمونكردنیان له‌ته‌ك ده‌قی شانۆیش به‌شێوه‌یه‌كیتر كار بكه‌نه‌وه, كه گرۆدگیتسكی ناوی ده‌بات به ده‌رهێنه‌ره نووسه‌ره‌كان, به‌هۆی ئه‌وه‌ی ده‌ق ده‌بێته زه‌مینه‌یه‌كیتر بۆ كاركردنیان, كه ده‌رهێنه‌ر سه‌رله‌نوێ له‌ڕێگه‌ی جه‌سته‌و پێكهاته‌كانی شانۆ ده‌قه‌كه بنووسێته‌وه.\nنوسینی Unknown له 5:59 ص


ڕەوتی سەدر: دەستوەردانی دەرەكی ڕەتدەكەینەوە و خۆمان حكومەت پێكدەهێنین - تۆڕی میدیایی خەڵک\nڕەوتی سەدر: دەستوەردانی دەرەكی ڕەتدەكەینەوە و خۆمان حكومەت پێكدەهێنین\nڕەوتی سەدر كە لەلایەن موقتەدا سەدرەوە ڕابەرایەتی دەكرێت، باس لە دەستوەردانە دەرەكییەكان دەكات لە پێكهێنانی حكومەتی داهاتوو لە پاش هەڵبژاردنی پێشوەختە.\nمەحمود زەجراوی پەرلەمانتاری سەدرى لە پەرلەمانی عیراق لەو بارەیەوە ڕایگەیاند”ڕەوتی سەدر ڕێگە بە هیچ دەستوەردانێكی دەرەكی نادات لە پێكهێنانی حكومەتی نوێی عیراق، بە تایبەت دوای ئەوەی زۆرینەی پەرلەمانی دەهێنن كە مافی پێكهێنانی حكومەتیان دەبێت، ئەوان لەگەڵ پێكهێنانی حكومەتدان لە ناوخۆدا نەك لە دەرەوەی سنورەكان”.\nبە وتەی زەجراوی”ڕەوتی سەدر ئەو لایەنە سیاسییە ئاشكرا ناكات كە ئەجێندا دەرەكییەكان جێبەجێ دەكات لە پێكهێنانی حكومەتی نوێ، بە تایبەت كە زۆرێك لەو وڵاتانە بە شێوازیی جیاجیا دەیانەوێت دەستوەردان بكەن لە دۆسێی پێكهێنانی حكومەتی عیراقی، بەڵام لەدوای دەستەبەركردنی زۆرینەی پەرلەمانی لەلایەن سەدرییەكانەوە، ڕێگە بەو كارە نادرێت كە پێشتر ڕویداوە”.\nهەموومان بیستوومانە کە سیر بۆ دڵ باشە، بەڵام ئەمە ئەو شتەیە کە پێشتر نەتزانیوە!\nخەڵك وەزیری نەوتی عیراق دەڵێت، لەنێو وەزارەتی نەوتدا بەرژەوەندی سیاسییەكان و پەرلەمانتاران هەیە، كە بەشێك لەو بەرژەوەندیانە دژی یاسایە و 5%ی داواكاری…\n26 ئازار 2021 8.59 am\nخەڵك- ئەمینداری گشتی ئەسائیبی ئەهلی حەق ڕایدەگەیەنێت، ڕێكەوتنەكەی نێوان حكومەتی فیدڕاڵ و حكومەتی هەرێم لەسەر…\nعامری: مانەوەی هێزی بیانی لە عێراق ڕەتدەكەینەوە\n29 کانونی یەکەم 2021 12.00 pm\nخەڵك- سەرۆكی هاوپەیمانی فەتح ڕایدەگەیەنێت، قبوڵ ناكەین هیچ هێزێكی شەڕكەری بیانی لە دوای 31ی (كانونی یەكەم/12)ی 2021…\n04 تشرینی یەکەم 2021 4.58 pm\nخەڵك- مەسرور بارزانی، ڕایدەگەیەنێت”ئەوان نایانەوێت ببین بە ئاغاو كوێخا بەسەر هیچ لایەنێكەوە، ئەوان ئاغاو…


رەزا شوان : فرمێسکەکـانی میـنا . – WTARIKURD\nدکتۆر ئەحمەد خەليل : ئەی ساماندارانی كورد ، مێژووی پڕشكۆ ـ جوامێران خاوەنين .\nڕەسوڵ بۆسکێنى : ڕزگارکردنى موسڵ و مەترسى شەپۆلێکى ترى ئاوارەبوون .


بێ بایەخکردنى خوێندن لە هەرێمى کوردستان\nTuesday, 05.19.2020, 0:27\nلاى هەمومان ڕون و ئاشکرایە کە گەشەکردن و پێشکەوتنى ئاستى خوێندن و زانست و زانیارى هۆکارى سەرەکین بۆ ئەو پێشکەوتنانەى لە بوارى پێشەسازى و تەکنەلۆجیاى سەردەم بەدەست هاتون .\nوڵاتە پێشکەوتوەکانى جیهان بەرنامەو پلانى تۆکمەیان هەیە بۆ ئەوەى لە بوارى زانستدا زیاتر بەرەو پێشوە بچن و هەمیشە لە کێبڕکیدان لەگەڵ یەکترى لەو بوارەدا . پارەیەکى زۆر بۆ ئەو بوارە تەرخان دەکەن و هەوڵ دەدەن زانکۆ و پەیمانگاکانیان لە پلەى یەکەمدا بن .\nپێشکەوتنى بوارى زانست ، وابەستەیە بە ئاستى پێشکەوتنى بوارى ئابورى و پیشەسازیشەوە . وابەستەیە بە بونى کەرتى تایبەتى گەشەسەند و هەبونى ژێرخانێکى ئابورى بەهێز .\nهەتا کەرتى تایبەت بە هێزبێت و بوارى باز رگانى و پیشەسازى و کشتوکاڵ لە ئاستێکى گەشەسەندودابێت ، شان بە شانى ئەوە زانست و زانیارى وپڕۆسەى خوێندنیش لە گەشەکردن و پێشکەوتنى بەردەوامدا دەبێت ..\nلە وڵاتە پێشکەوتوەکانى جیهاندا کۆمپانیا گەورەکان بە تایبەتى ئەوانەى لە بوارى تەکنەلۆجیاى پێشکەوتودا کاردەکەن ، بەشوێن کەسانى پسپۆڕ و شارەزادا دەگەڕێن . جگە لە پێدانى موچەى باش ، پارەى زۆریشیان دەخەنە بەردەست بۆ ئەوەى بتوانن داهێناننى تازە بکەن . بۆیە نوێنەرى ئەو کۆمپانیانە سەردانى زانکۆکان دەکەن و هەواڵى ئەو خوێنکارە زیرەکانە دەپرسن کە لە قۆناغەکانى کۆتایی خوێندنن و زانستەکەشیان بۆ کۆمپانیاکانى ئەوان بەسودەو پێیان دەڵێن کە خوێندنتان تەواو کرد ، لاى ئێمە شوێنتان بۆ دانراوە . ئەمەش دوو گرینگى تایبەتى هەیە :\nیەکەم : کۆمیانیا گەورەکان بەردەوام لە کێبڕکێی یەکتریدا دەبن بۆ ئەوەى تەکنەلۆجیاى تازە بەرهەم بهێنن و پارەى زۆر پەیدا بکەن .\nدووەم : خوێنکارەکانیش هەمێشە لە کێبڕکێی یەکتریدادەبن و هەوڵ دەدەن زیاتر و زیاتر فێرى عیلم و زانست ببن و بە زوویى کاریان دەست کەوێت پارەى باش بەدەست بەهێنن و ژیانێکى شایستە بۆخۆیان دەستەیەر بکەن . کەواتە ئەم دوو جۆرە کێبڕکێیە دەچنە خزمەتى گەشە کردن و پێشکەوتنى کۆمەڵگاوە .\nپڕۆسەى خوێندن هەر لە قۆناغەکانى سەرەتاییەوە تا دەگاتە قۆناغى زانکۆ و خوێندنى باڵا ، بە تەواوى سەر بەخۆیە لە هەموو دەست تیوەردانێک .\nپڕۆسەى خوێندن لە وڵاتە پێشکەوتوەکان بە جۆرێک بەرنامەى بۆ دانراوە کە نەوەیەکى تازە پێ بگەیەنن کە تەواو شارەزابن لەو بوارانەى هەڵى دەبژێرن بۆ ئەوەى بتوان بەشداربن لە بنیاتنان و پێشکەوتنى وڵاتدا . ئەو کەسەى قۆناغى زانکۆ یان خوێندنى باڵا تەواو دەکات بە ماناى وشە دەبێتە کەسێکى شارەزاو لێهاتو و بنیاتنەر .\nخوێندن لە هەرێمى کوردستاندا\nلە هەرێمى کوردستان حکومەت بەماناى خۆى نییە و حیزب ڕوڵى حکومەت دەبینێـت . حیزبیش هەرچى لە خزمەتى خۆیدابێت ئەوە دەکات . حیزب دەستى خستۆتە ناو هەم و دام و دەزگاو سێکتەرەکانى کارگێڕییەوە . بەو هۆیەوە نە یاسا سەروەرە . نە پەڕلەمانتار ڕۆڵى هەیە لە بڕیارداندا . نەوەزیر دەسەڵاتى خۆى هەیە . واتە هیچ شتێک لە شوێنى خۆیدا نیەو هیچ کارێک بە بەرنامە ناکرێت .\nزانکۆکان بونەتە بارەگاى مەڵبەندى یەکێتى و لقى پارتى . زوربەى مامۆستاکان ڕۆڵى کادیرى حیزبى دەبینن . لە زانکۆکانى کوردستاندا پسپۆڕى و شارەزایی و ئاستى زانست نابنە پێوەر بۆ ئەوەى پلەى وەزیفى پی َبەرزبکرێتەوە . ئەگەر ئەندامى حیزب نەبى ، فەیلەسوفیش بیت بایەخى نیە.\nبە دەیان مامۆستاى زانکۆ هەیە بە نامەى بەرپرسێک بە قبوڵ خاس لە زانکۆ وەرگیراوە . بە قبوڵ خاس ماستەرو دکتۆراى وەرگرتوە . زوربەى ئەو مامۆستایانە نامەى ماستەرو دکتۆراکەشیان بۆ نوسراوەتەوەو هەشیانە لە ماڵەوە مەکتەبەشى نییە . کەواتە دەبی َئەمانە چۆن مامۆستایەکى زانکۆبن و ئەوانەشى لەسەر دەستى ئەمانە پەروەردەبکرێ، چییان لێ دەرچێت .\nهەندى لە مامۆستاکانى زانکۆ بە جۆرێک بونە کۆیلەى حیزبەکان لە پێناوى وەرگرتنى پۆستدا ، ئابڕوى مامۆستاى زانکۆیان بردوە . ئێستا ئەم مامۆستا حیزبیانە بونە بەرپرسى مامۆستاکانى پێشوى خۆیان و زانکۆکان بەڕێوەدەبەن .\nزوربەى مامۆستا شارەزاکان کە حیزبى نین لە زانکۆکان پشت گوى َخراون و هیچ بەرپرسیاریەتێکیان پی َنادەن . ئاستى زانست لە زانکۆکانى کوردستان لە بارو دۆخێکى زۆر خرابدایە . خوێنکارەکان تەنها ڕۆژگار بەڕێدەکەن تا بڕوانامەکە وەردەگرن . چونکە هیچ هیوایەکیان بە ئایندەى خۆیان نییە .\nئەم سیستەمى خوێندنە لە زانکۆکانى هەرێمى کوردستاندا هەر خوێندکارەکانى بی َهیوا نەکردوە ، بە هەمان شێوە مامۆستا دڵسۆز و بە ئەزمونەکانیشى بی َئومید کردوە . مامۆستاکانى سەر بە حیزب پێویستیان بەوە نییە خۆیان ماندو بکەن و بەدواى زانستدا بگەڕێن چونکە حیزبى بونەکەیان زامنى هەموو شتێکیان بۆ دەکات و خۆماندوکردنى پێویست نییە .\nمامۆستا غەیرى حیزبیەکان و بە ئەزمونەکانیش سەیردەکەن هەرچۆنێک هەوڵ بدەن و چەند خاوەنى زانستى بەرزبن ، سودى نییەو ڕێگایان پێ نادرێت نەخشەو پلانى گونجاو دانین بۆ پێشخستنى زانکۆکان .\nکەواتە ڕوحى کێبڕکى لەناو مامۆستاکانى زانکۆشدا نامێنێت ئەوانیش وەکو خوێندکارەکان تۆشى نا ئومێدى دەبن . مامۆستاى حیزبى پێویستى بەزانست نییە . مامۆستاى غەیرى حیزبیش دەڵى هەرچى بیکەم حسابم بۆ ناکرێت .\nدواجار لە نێوان بێ ئومێدبونى خوێندکاران و مامۆستایانى زانکۆدا ، خوێندن بە تەواوى بی َ بایەخ دەکرێت ، ئەوەش حکومەت لێی بەرپرسیارە .\nئەم بێئومێد بون و بێ بایەخکردنى خوێندنە هەر پەیوەست نییە بە قۆناغى زانکۆکانەوە،لە قۆناغى سەرەتایی و ناوەندى و ئامادەیش ، هەمان کێشەو گرفت هەیە . لەکوێ حیزبە دەستى هەبێت ، ئەویش وێران دەکات . بەڵام ئەوەت ئەنجامە خراپەکانى لە قۆناغى زانکۆدا دەرکەوتوە .\nکارەساتى گەورە هەر ئەوە نییە ئاستى زانست لە زانکۆکانى کوردستاندا زۆرنزمە ، لەوە خرابتر ئەوەیە کە دواى تەواوکردنى قۆناغەکانى خوێندن هیچ هیوایەک نییە بۆ دامەزراندن چ لە لایەن حکومەتەوەو چ لە بوارى کەرتى تایبەتدا . دام و دەزگاکانى حکومەت فەرمانبەرى زیادەیان هەیە و پڕە لە بندیوار . کەرتى تایبەت هەر نییە .\nدەتوانم بڵیم بۆ ماوەى شەش ساڵیش دەبی َتاکە تاکە یان مناڵى بەرپرسەکان نەبێت کەس دانەمەزراوە . تەنانەت یەکەم و دووەم و سێیەمى زانکۆ و پەیمانگاکانیش شانسى دامەزراندنیان کەمەو هەموو ساڵێک خۆپیشاندان دەکەن و داواى دامەزراندن دەکەن . وەکو دەردەکەوێت تا چەندین ساڵى تریش ئۆمێدێک نییە بۆ دامەزراندن لە کەرتى گشتى و تایبەتیدا.\nکەواتە حکومەت قۆناغى خوێندنى زانکۆى بە تەواوى بی َبایەخ کردوەو هیچ کەس ئومێدى بەوە نییە کارێکى دەست کەوێـت تەواوکردنى خوێندن و تەنها ئەوەیە بڕوانامەیەکى سەرکاغەزى هەیەو لە بوارى کردەییدا هیچ فێر نەبوەو ئەو تۆزەى فێرێشى بوە ، بە هۆى ئەوەى دانامەزرێت لە بیرى دەچێتەوە .\nحیزبەکان لە برى ئەوەى بەرنامەیان هەبێت بۆ دەستەبەرکردنى ئایندەیەکى باش بۆ دەرچوانى زانکۆ و پەیمانگاکان و هەلى کاریان بۆ بڕەخسێنن ، خەڵکێکى زۆریان چەکدار کردوەو کراونە پاسەوان و باخەوانى بەرپرسان و بارەگا حیزبیەکان .\nلە برى ئەوەى حکومەت بەرنامەى هەبێت کە خوێنکارێکى کۆلیجى پزیشکى کە خوێندنى تەواو کرد ، یەکسەر دایمەزرێنن لەبەر ئەوەى زۆرپێویستیان پێیان هەیە ، لە برى ئەوە بە هەزارن پاسەوان لە بەردەرگاى بارەگا حیزبیەکان بە نەعلەوە دانیشتون و خەریکى گوڵەبەڕۆژە خواردنن و موچەى باشیشیان هەیە .\nکەواتە خوێندکار هیچ ئارەزویەکى بۆ خوێندن نەماوە . چونکە حیزب خوێندنى بێ بایەخ کردوە . خوێنکار هەر ساڵ بەڕێدەکات و هیچ ئومێدێکى بە ئایندەى خۆى نییە.\nکارەساتە گەورەو ترسناکەکە لێرەوە دەست پێ دەکات :\nماوەى چەندین ساڵە بەردەوام گەنجەکان وڵات جێدێڵن و بەرەو ئەوروپا دەکەونەڕێگا لە پێناوى ژیانێکى خۆشتردا . بەو هۆیەوە ژمارەیەکى زۆر لە کچان ماونەوەو شویان نەکردوە . ماوەى چەندین ساڵیشە دەرچوانى زانکۆ و پەیمانگاکان دانەمەزراون و لە کەرتى تایبەتیشدا شانسى کارکردنیان نییەو بێکار لە ماڵەوە دانیشتون .\nئەگەر بارودۆخ ئاوا بڕوات چەندین ساڵى تریش هەر بەم شێوەیە دەبێت . لەوانەیە تا ئێستا نزیکەى 200 هەزار هەر دەرچوى زانکۆ و پەیمانگاکان هەبن کە بەلانى کەمەوە نیوەیان کچن .\nکەواتە ئەگەر سەرنج بدەین دواى 10 ساڵێکى تر ژمارەیەکى بێ شومار لە کچان دەبنە پیرەکچ و کورد واتەنى دەبێ لەماڵەوە پرچى سپى بهۆننەوە لە سایەى سەرى دەسەڵاتى پارتى و یەکێتییەوە .\nئەمە لێرەدا ناوەستێت و تەواو نابێـت و کۆتایی نایەت . دواجار کێشەى کۆمەڵایەتى گەورەى بەدوادا دێت . کچ بچێتە دەرەوە قسەو باسى لەسەر دروست دەبێت . ئەگەر لە ماڵەوە بمێنێتەوە چ لەبەر قسەى خەڵک بێت یان نەبونى پارەوەبێت ، توشى نەخۆشى نەفسى دەبێت . دواجار ئەمانە هەموى دەبنە کێشەى دایک و باوک و کەس و کار و کۆى خەمى کۆمەڵگا . ئەمە کێشەیەکى ئێجگار گەورەیەو نامەوێت بچمە وردەکارى باسەکەوە.\nماوەتەوە ئەوەى بلێم: دایک و باوکى ئازیز . ئەى دەرچوانى زانکۆو پەیمانگاکان ، خوێندکارە ئازیزەکان کە ئایندەتان نادیارە . مامۆستایان و پزیشکان و گشت موچەخۆران و کەم ئەندامان و خانە نشیانى داماو کاتى ئەوە نەهاتوە بیرێک لە ئایندەى خۆتان و نەوەکانتان بکەنەوە ؟؟؟. ئەوەى بەسەر ئەم میللەتە هاتوە ئەنجامى حوکمڕانى 29 ساڵى یەکێتى و پارتییە ، لە ئێستادا بارودۆخى هەرێمى کوردستان لە هەموو کاتێک خرابتر و ترسناکترە .\nکاتى ئەوە نەهاتوە هەمومان بەیەکەوە بەو دەسەڵاتدارانە بڵێین بەس نییە تاڵانکردنى قوتى ماڵ و مناڵمان . هەرێمێک بە 23 وەزیر و 111 ئەندام پەڕلەمانەوە نەتوانیت موچەى هاوڵاتیان دابین بکات ، باشتر نییە دەست بەردارى دەسەڵات ببن ؟؟ بۆچى وازمان لێ ناهێنن ، چیتان لێمان دەوێت و چی ماوە پێمان نەکەن .\nئەگەر هەر وەڵامیان نەداینەوە حەقى خۆمانە دەست بکەین بە خۆپیشاندانى ئاشتیانە . ئەگەر ئەوەش نەبوو بە چارەسەر حەقى خۆمانە دەست بەرین بۆ ڕاپەڕینێکى سەرانسەرى چونکە چارەیەکى تر نامێنێت . ماوەتەوە ئەوەى بڵێم : هاوڵاتیانى ئازیزو خۆشەویست : هیچ کەسێک بە دیکتاتۆرى لە دایک نابێت ، ئەوە بێدەنگى من و تۆیە دیکتاتۆر دروست دەبێت . کە دیکتاتۆریش دروست بوو ، بە ئاسانى ناڕوات .\nئەوانەى دزى و تاڵانى دەکەن ، ناتوانن چارەسەرى دزیکردن بکەن . تەنها ڕێگا ئەوەیە ئەو دزانە دوور خەیتەوە . ئەوانەى فێرى دزیکردن دەبن ، هەرگیز ناتوانن دەست بەردارى دزیکردن ببن بە خۆشى .\nئەگەر ئێوە بیرێک لە خۆتان و کەس وکار و نەوەکانتان نەکەنەوە ، هەرگیز چاوەڕوانى لە هیچ کەسێکیش مەکەن بیر لە ئێوە بکاتەوە . ئەگەر ئێوە خۆتان لە خەمى خۆتان نەبن ، چاوەڕوانى ئەوەش مەبن هیچ کەسێکى تر لە خەمى ئێوەدا بێت .\nکەواتە کاتى ئەوە هاتوە پەردەى بێدەنگى بدڕێنن و بێنە دەنگ و داواى مافى زەوت کراوى خۆتان بکەن . ئەگەر ئەم بارودۆخەى ئێستاشتان بەدڵە پیرۆزبایتان لێ دەکەم . سەرى خۆتان کزبکەن و وەکو جارى جاران بارى خۆتان بەرن.\nحکومەتى هەرێمى کوردستان وەک خۆى\nهەرێمى کوردستان و ئایندەیەکى نادیار ؟\nپێشنیارێک بۆ کەمکردنەوەى خەرجیەکانى حکومەت


چه‌ند قسه‌یه‌ك له سه‌ر قه‌ره‌نی قادری\nماوه‌یه‌كه كه‌سێك به نێوی قه‌ره‌نی قادری له چه‌ند ماڵپه‌ڕێكدا به نووسراوه‌گه‌لێكی ژه‌هراوی هێرش ده‌كاته سه‌ر حیزبه كوردستانیه‌كان به گشتی و حیزبی دێمۆكراتی كوردستانی ئێران به‌تایبه‌تی.\nقه‌ره‌نی قادری به‌ناو ڕۆژنامه‌نووس و داكۆكیكه‌ر كه له مافی كورد، له هه‌ر رووداوێكی بچكۆله و بێ بایه‌خ بیانوویه‌ك ساز ده‌كا بۆ هێرش كردنه سه‌ر شۆڕشگێرترین و به ته‌مه‌نترین حیزبی كوردستانی واته حیزبی دێمۆكراتی كوردستانی ئێران. بۆ وێنه ده‌توانم ئاماژه به زنجیره وتاره‌كانی سه‌باره‌ت به كۆنگره‌ی سێزده، نامه‌ی سكرتێری حیزب بۆ سه‌رۆك بووش و به‌یاننامه‌ی هاوبه‌شی حیزبی دێمۆكرات و پانئێرانیسته‌كان و ده‌یان شتی تر بكه‌م.\nقه‌ره‌نی قادری بێجگه له قه‌ڵه‌مه‌كه‌شی جاروبار له گه‌ڵ دوو رادیۆ كه له لایه‌ن هاوبیران و هاوسه‌نگه‌رانی پێشووی خۆی له سوید به‌ڕێوه ده‌چن زمانیشی ده‌خاته كار بۆ دژایه‌تی كردنی حیزبی دێمۆكرات.\nڕه‌نگه لای برێ كه‌س كه ڕابردووی قه‌ره‌نی قادری به باشی نه‌زانن و ناوبراو نه‌ناسن ئه‌م نووسراوانه به نیازپاكی و نییه‌ت چاكی دابنێن و هێرشه ناڕه‌واكانیشی به ڕه‌خنه‌ی دڵسۆزانه وه‌ربگرن.\nقه‌ره‌نی قادری ئه‌مڕۆ خۆی له هه‌موو كه‌س به كوردتر داده‌نێ و هێرشی تووند و ناڕه‌وا ده‌كاته سه‌ر حیزبی دێموكرات كه گوایه وازی له كوردایه‌تی هێناوه. قه‌ره‌نی پێی وایه خه‌ڵك له گوێی گادا نووستوون و نازانن ڕابردووی قه‌ره‌نی چ بووه.\nقه‌ره‌نی قادری ئه‌ندامێكی چالاكی رێكخراوی فیدائیانی ئه‌كسه‌ریه‌ت بووه، له‌و ڕۆژه سه‌خت و دژوارانه دا كه خه‌ڵكی كوردستان به ڕێبه‌رایه‌تی حیزبی دیمۆكرات به‌رگریان له مان و مه‌وجوودیه‌تی گه‌لی كورد و خاكی پیرۆزی كوردستان ده‌كرد و دژ به ڕێژیمی دڕنده‌ی خومه‌ینی خه‌باتیان ده‌كرد، ئه‌و ڕۆژانه كه حیزبی دێموكرات به ته‌واوی تواناوه دژی هێرشی جاش و پاسدارانی ڕژێمی ئێران وه‌ستا بوو و خه‌ڵكی له شار و دێ بۆ به‌ربه‌ره‌كانێ دژی داگیركه‌رانی كوردستان ڕێك ده‌خست، قه‌ره‌نی قادری و ڕێكخراوه‌كه‌ی ببوون به كه‌وا سووری به‌ر ئه‌رته‌شی داگیركه‌ر و ئه‌ندامان و لایه‌نگرانی حیزبه كوردستانیه‌كان به گشتی و حیزبی دیمۆكراتیان به تایبه‌تی به جه‌لاده‌كان ده‌ناساند و ماڵ به ماڵ له پێش پاسداره‌كانه‌وه ڕۆڵه‌ی خه‌ڵكیان دهێنا ده‌ر و ده‌یاندان به ده‌ست ئه‌ربابه‌كانیانه‌وه.\nقه‌ره‌نی قادری و ڕێكخراوه‌ی ئه‌كسه‌ریه‌ت و هاوپه‌یمانانیان له حیزبی تووده له‌به‌یكیان به فه‌رمانی جیهادی خومه‌ینی دژی خه‌ڵكی كوردستان و هه‌روه‌ها شه‌ڕی نێوان ئێران و عێراق، گووت و به ڕه‌سمی داوایان له خه‌ڵك و ئه‌ندامانی خۆیان كرد كه له‌م شه‌ڕانه دا به‌شدار بن و به ده‌ركردنی به‌یاننامه‌ی ڕه‌سمی شه‌ڕی ئێران و عێراقیان به شه‌ڕی دژی ئیمپریالیست زانی و شه‌ڕی كوردستانیش به شه‌ڕ دژی "دژه شۆڕش" و چالاكانه له هه‌ردوو شه‌ڕه‌كه‌دا به‌شداریان كرد و ده‌یان به كرێگیراوی خۆشیان له‌م شه‌ڕانه‌دا له ده‌ست دا.\nقه‌ره‌نی قادری ئێستاش به نووسینی ئه‌م بابه‌تانه به دژی حیزبی دێموكرات به ڕه‌واڵه‌ت وا نیشان ده‌دا كه له‌گه‌ڵ ڕێكخراوه‌كه‌ی نه‌ماوه به‌ڵام به كردوه و له دڵه‌وه به پێچه‌وانه‌ی ئه‌مه نیشان ده‌دا، ئه‌مڕۆش له جیاتی ئه‌وه‌ی قه‌ڵه‌مه‌كی دژی داگیركه‌رانی كوردستان به‌كار بێنێ، به پێچه‌وانه‌وه دژی حیزبی دێموكراتی كوردستانی ئێران و دوژمنانی ڕژیمی ئێران به‌كاری ده‌هێنێ. بۆ چی قه‌ره‌نی دژی ڕژیمی كۆماری ئێسلامی ئێران هیچ بابه‌تێك نانووسێ، به‌ڵام دژی حیزبی دێموكرات ڕۆژانه ده‌یان لاپه‌ڕه ڕه‌ش ده‌كاته‌وه؟! وه‌ڵامی ئه‌م پرسیاره ئاشكرا و ڕوونه.\nبا قه‌ره‌نی قادری باش بزانێ كه حیزبی دێمۆكرات له لای بیروڕای خه‌ڵكی قاره‌مانی كوردستان به حیزبێكی شۆڕشگێر و خه‌ڵكی و به ٦٠ ساڵ خه‌باتی بێ وچان له پێناو وه‌دیهێنانی مافه‌كانی گه‌لی كورد و دامه‌زرێنه‌ری هه‌وه‌ڵین كۆماری كوردستان پێناسه ده‌كرێ. له‌وانه‌یه قه‌ره‌نی قادری بیهه‌وێ به نووسراوه‌كانی خۆشه‌ویستی ئه‌م حیزبه له لای كۆمه‌ڵانی خه‌ڵكی كوردستان كه‌م ڕه‌نگ كاته‌وه، ئه‌گه‌ر مه‌به‌ستی ئه‌مه بێ، با باش بزانێ كه خه‌یاڵی خاوه. حیزبی دێمۆكرات به خوێنی هه‌زاران ڕۆڵه‌ی تێكۆشه‌ری كورد ئاو دراوه و به ڕه‌نج و ماندوو بوون و قوربانی دانی خه‌ڵكی كوردستان به‌م ڕۆژه گه‌یشتووه و ئاڵا هه‌ڵگری خه‌باتی نه‌ته‌وایه‌تی گه‌لی كورده له رۆژهه‌ڵاتی كوردستانه و تا ڕزگاری و به‌ده‌ست هێنانی مافه‌كانی گه‌لی كورد وچان نادا و هه‌ر وا به‌ره‌و پێش ده‌چێ.\nهیوادارم که قه‌ره‌نی قادری به خۆدا بچێته‌وه و له ڕابردوو ده‌رس وه‌ربگرێ و داوای لێبوردن له خه‌ڵكی كوردستان و به‌تایبه‌تی بنه‌ماڵه‌ی سه‌ربه‌رزی شه‌هیدان بكا، له‌به‌ر ئه‌و ڕۆژانه‌ی كه پیاوی تاقمۆكه‌یه‌ك بووه كه راسته‌وه‌خۆ له سه‌ركوتی خه‌ڵكی كوردستان و بزووتنه‌وه ڕه‌واكه‌ی و شه‌هید و بێ سه‌ر و شوێن كردنی ڕۆڵه‌كانی ئه‌و گه‌له‌دا ده‌ستی هه‌بووه و نووكی هێرشی قه‌ڵه‌مه‌كه‌شی روو بكاته ڕژیمی ئێران، نه‌ك حیزبی دێموكرات و ئوپوزسیۆنی ئێرانی.


ده‌بیری بازاڕی فیستیڤاڵی کان: ئه‌نیمه‌یشێنه‌کان بازارێکی باشتریان له جیهاندا هه‌یه – CHRA.TV\nسەرەتا / چاند و هونەر / سینەما و تیڤی / ده‌بیری بازاڕی فیستیڤاڵی کان: ئه‌نیمه‌یشێنه‌کان بازارێکی باشتریان له جیهاندا هه‌یه\nمەنووچێهر جیهانی ـ ده‌بیری بازاڕی فیستیڤاڵی کان له سی‌ودووهەمین خولی فیستیڤاڵی نێونه‌ته‌وه‌یی فیلمه‌کانی منداڵان و مێرمنداڵانی ئێران رایگه‌یاند: ئێمه به‌ربه‌ستێکمان بۆ ئاراسته‌کردن له بازاڕی کان نیه، به‌ڵکوو به‌ر له‌وه‌ی که فیلم چێ بکه‌ین، به‌م خاڵه سه‌رنج بده‌ین که ئه‌گه‌ر فیلمه‌که یه‌کجار خۆماڵی بێت، بۆ به‌رده‌نگی بیانی و ناوخۆیی به دڵنیاییه‌وه جیاوازه.\nبه پێی راپۆڕتی لێژنه‌ی په‌یوه‌ندییه‌کان و راگه‌یاندنی سی‌ودووهه‌مین خولی فیستیڤاڵی نێونه‌ته‌وه‌یی فیلمه‌کانی منداڵان و مێرمنداڵانی ئێران، کۆبوونه‌وه‌ی بازاڕی فیلمی کان به ناونیشانی چۆن فیلمه‌که‌ی خۆمان به دونیای جیهانی ئاراسته بکه‌ین، به ئاماده‌بوونی خاتوو “مۆد ئامسۆن” به‌ڕێوه‌به‌ری به‌شی بازاڕی فیستیڤاڵی فیلمی کانی فه‌ره‌نسا له کتێبخانه‌ی ناوه‌ندیی شاری ئیسفه‌هان به‌ڕێوه‌چوو.\nله سه‌ره‌تای ئه‌م کۆبوونه‌وه‌یه‌دا “مۆد ئامسۆن” به ده‌ربڕینی ئه‌وه‌ی که هه‌موو ساڵێک فیستیڤاڵی فیلمی کان میوانداری 60 فیلم له به‌شی کێبڕکێدا ده‌کات که له نێوان دوو هه‌زار فیلمی خوازیار هه‌ڵده‌بژێردرێت، گوتی: به‌رپرسایه‌تی من به‌شی نمایش کردن و ئاراسته کردنی فیلمه‌کانی به‌شداربوو له فیستیڤاڵی کانه و من هه‌ر ساڵه و له‌گه‌ڵ رێژه‌یه‌کی زۆر کۆمپانیا و بڵاوکه‌ره‌وه‌ی جیهانی له په‌یوه‌ندیدا هه‌م. هه‌موو ساڵێک 40 کۆمپانیای گه‌وره‌ی دونیا له به‌شی بازاڕی کان ئاماده ده‌بن و فیلم گه‌لێکی زۆر ده‌کڕن بۆ ئه‌وه‌ی که بۆ په‌خش و بڵاوکردنه‌وه‌ی جیهانیی خۆیان که‌ڵکیان لێ وه‌ربگرن.\nئه‌وه‌شی راگه‌یاند: به‌شه جۆراوجۆره‌کان له بازاڕی کان بوونی هه‌یه که بۆ ئاسانکاری و ئیزن پێدانی که‌ڵک وه‌رگرتن بۆ به‌شداربووه‌کان پێک ده‌هێنێت. به‌شی رزیدێنسی یه‌کێکه له به‌شه‌کانی بازاڕی فیستیڤاڵی کان که هه‌موو ساڵێک به 6 نه‌فه‌ر له‌و که‌سانه‌ی که داڕێژه و پلانی ئه‌وان ده‌نێردرێت و په‌سه‌ند ده‌کرێن، ئه‌م ئیمکانه ده‌به‌خشێت که به تێچووی فیستیڤاڵ له شاری پاریس نیشته‌جێ بن و داڕێژه و پلانه‌که‌ی خۆیان ته‌واو بکه‌ن و بیخه‌نه به‌ر ده‌ستی فیستیڤاڵه‌وه. به‌شێکی دیکه بۆ کورته فیلمه‌کانه که قوتابخانه‌کانی فیلمسازی له دونیادا فیلمه‌کانی خۆیان ده‌نێرن و له دوای په‌سند کردنی لێژنه‌ی ناوبژیوانان، ئه‌م فیلمانه پێنج مانگ له ماڵپه‌ڕی فیستیڤاڵی کان بۆ بینین و\nله درێژه‌ی قسه‌کانیدا گوتی: به‌شێکی دیکه له فیستیڤاڵی فیلمی کان بوونی هه‌یه، پێگه‌ی وێبسایتی “سیناندۆ”یه. سیناندۆ زانیارییه‌کانی په‌یوه‌ندیی که‌سانی پسپۆڕ و پیشه‌یی له دونیای سینه‌مای جیهاندا ده‌خاته به‌ر ده‌ستی ئێوه و ئێوه‌ش ده‌توانن له‌م ماڵپه‌ڕه‌دا به‌رهه‌مه‌کانی خۆتان بۆ کۆمپانیاکان و به‌شکۆ جۆراوجۆره‌کان بخه‌نه به‌ر ده‌ست. ئه‌م به‌شه به ئاماده‌بوون له فیستیڤاڵی کان بۆ ئێوه به شێوه‌ی بێ به‌رامبه‌ر بۆ ماوه‌ی یه‌ک ساڵ ده‌که‌وێته به‌ر ده‌ست، به‌ڵام به پێدانی بڕه پاره‌یه‌کی جودا ده‌توانن له‌م ماڵپه‌ره‌دا ئه‌ندامێتی وه‌ربگرن. فیستیڤاڵی فیلمی کان فیستیڤاڵێکی گه‌وره‌یه و دیدار و چاوپێکه‌وتن له‌گه‌ڵ مرۆڤه جۆراوجۆر و گه‌وره‌کانی سینه‌مایی له ناو دڵی فیستیڤاڵی کان که خه‌ڵک و جه‌ماورێکی زۆر میوانداری ده‌کات، یه‌کجار سه‌خته. به‌ڵام ئێمه هه‌موو ساڵێک هه‌لومه‌رج و بارودۆخێک پێک ده‌هێنین بۆ ئه‌ویه که سینه‌ماکارانی لاو و تازه پێگه‌یشتوو بۆ ئه‌م بواره له‌گه‌ڵ گه‌وره‌کانی سینه‌ما ئاشنا بکه‌ین.\nله درێژه‌ی ئه‌م کۆبوونه‌وه‌یه‌دا “مۆد ئامسۆن” به‌ڕێوه‌به‌ری به‌شی بازاڕی فیستیڤاڵی کانی فه‌ره‌نسا وڵامده‌ری پرسیاره‌کانی ئاماده‌بووان بوو. ئه‌و له وڵامی پرسیارێک سه‌باره‌ت به لایه‌نه سه‌رنجڕاکێشه‌کانی سینه‌مای ئێران له به‌شی رابواردنی کات و سه‌رقاڵبوونی بینه‌ر بۆ فیستیڤاڵی کان گوتی: سه‌باره‌ت به‌و ئاسته‌نگ و به‌ربه‌ستانه‌ی که له سینه‌مای هه‌ندێک له وڵاتاندا بوونی هه‌یه، ته‌نانه‌ت ئێمه زۆر تامه‌زرۆین که سینه‌ماکار چۆن له‌گه‌ڵ ئه‌م بابه‌ته سازاوه. من زۆرتر کارم بازاڕه و سه‌باره‌ت به بازار ده‌توانم بڵێم ئێمه به‌ربه‌ستێکمان بۆ ئاراسته کردنی فیلم له بازاڕی کان نیه. ده‌بێ سه‌رنج به‌وه بدرێت که سه‌باره‌ت به بازار قسه ده‌که‌ین و ده‌بێ به‌ر له‌وه‌ی که فیلم چێ بکه‌ین، به‌م خاڵه سه‌رنج بده‌ین که ئه‌گه‌ر فیلمه‌که یه‌کجار خۆماڵی بێت، بۆ به‌رده‌نگی بیانی و ناوخۆیی به دڵنیاییه‌وه جیاوازه. بازاڕی فیلم ده‌بێ له لایه‌ن ئێوه‌وه بناسرێت بۆ ئه‌وه‌ی که بتوانن ئامرازه‌کانی فیلمه‌که‌ی خۆتان به چه‌شنێک داڕشتن و ئاماده‌کاری بۆ بکه‌ن که هه‌م له به‌شی کێبڕکێ و هه‌م له به‌شی بازاڕدا سه‌رکه‌وتوو بێت. هه‌روه‌ها سینه‌مای منداڵانیش زنجیره یاسا و رێسایه‌کی تایبه‌ت به خۆی هه‌یه و ئاساییه که ده‌بێ ئامانج و مه‌به‌ستی فیلمه‌که‌ی خۆتان له کاتی پێشتره‌وه به فیکر و هزر دایبڕێژن و ئاماده‌ی بکه‌ن.\nئامسۆن هه‌روه‌ها له وڵام به پرسیارێکی دیکه سه‌باره‌ت به چۆنییه‌تی به‌شداری کردنی وڵاتی ئێمه له به‌شه جۆراوجۆره‌کانی فیستیڤاڵ به له‌به‌ر چاو گرتنی ئه‌وه‌ی که ئێران گه‌مارۆی ئابووری هه‌یه، رایگه‌یاند: کان یه‌ک فیستیڤاڵی نیوه ده‌وڵه‌تییه که به‌شێکی ده‌وڵه‌ت و به‌شێکی دیکه‌ی له رێگای ئیسپۆنسێر و لایه‌نه پاڵپشتیکاره‌کان دابین ده‌کرێت. به‌ڵام چه‌ندین به‌ش و دێپاڕتمان له فیستیڤاڵی فیلمی کان بوونی هه‌یه که ده‌توانن له‌گه‌ڵ ئه‌وان په‌یوه‌ندی بگرن و کێشه و گرفته‌کانی ئێوه چاره‌سه‌ر بکه‌ن.\nروانگه‌ی سیاسی فیستیڤاڵی کان بۆ هونه‌ر بابه‌تێکی دیکه بوو که هاته ئاراوه و ئامسۆن سه‌باره‌ت به‌وه شیکردنه‌وه‌یدا و گوتی: ئێمه هه‌موو ساڵێک له‌گه‌ڵ به‌شکۆ و کۆمپانیا جۆراوجۆره‌کانی ئێرانی له فیستیڤاڵی کان کار ده‌که‌ین، چ له به‌شی بازاڕ و چ له به‌شی خه‌ڵات و به‌شی هونه‌ریی فیستیڤاڵ. ئێمه هه‌روه‌ها له ئاماده‌بوونی فیلمه‌کان و هونه‌رمه‌ندانی ئێرانی له به‌شه‌کانی ناوبژیوانی و هاوکارییه‌کانی نێونه‌ته‌وه‌یی که‌ڵک وه‌رده‌گرین. فیستیڤاڵی کان هه‌موو ساڵێک هه‌وڵی داوه به‌ده‌ر له هه‌ر جۆره تێڕوانین و روانگه‌کانی سیاسی و ته‌نیا به‌پێی پێوه‌ره‌کانی خۆی هه‌ڵبژاردنه‌کانی خۆی ئه‌نجام بدات و هیوا ده‌خوازین ئه‌م رووداوه وه‌دی هاتبێت. فیستیڤاڵی فیلمی کان له هه‌ر دوو به‌شی بازار و کێبڕکێدا به که‌ڵک وه‌رگرتن له بیر و بۆچوونه‌کانی هونه‌رمه‌ندانی دیار و هه‌ڵکه‌وته‌ی جیهانی به‌ڕێوه‌ده‌برێت.\nئه‌وه هه‌روه‌ها سه‌باره‌ت به پێکهێنان و داڕشتنی فیستیڤاڵی فیلمی کان بۆ چێکردنی زنجیره دراما له جیهاندا رایگه‌یاند: هێشتا ئه‌م رووداوه له فیستیڤاڵی کان نه‌هاتۆته‌وه ئاراوه و فیستیڤاڵ ته‌نیا ده‌پرژێته سه‌ر فیلمه‌کانی سینه‌مایی، هه‌ڵبه‌ت پێم وایه بازار گه‌لێکی تایبه‌ت به داڕێژه‌کان و زنجیره دراماکانی ته‌له‌ڤیزیۆنی بوونی هه‌یه. هیوا ده‌خوازم له داهاتوودا به‌شێک له بازاڕی فیستیڤاڵی فیلمی کان سه‌باره‌ت به زنجیره دراماکانی ته‌له‌ڤیزیۆنی بکرێته‌وه.\nچۆن ده‌توانین کورته فیلمه‌کانی ناوخۆی ئێران له رایه‌ڵه و که‌ناڵه پڕبایخه‌کانی جیهانی ئاپلۆد بکه‌ین و بازار دۆزه‌ره‌وه‌یه‌کی باش بۆ په‌خش و بڵاوکردنه‌وه‌ی کورته فیلمه‌کان په‌یدا بکه‌ین، پرسیارێکی دیکه بوو که ئاراسته کرا و به‌ڕێوه‌به‌ری بازاڕی فیستیڤاڵی کان سه‌باره‌ت به‌مه‌ش گوتی: پله‌ت فۆڕم یان پێکهاته‌یه‌کی تایبه‌ت بوونی نیه، بۆ ئه‌وه‌ی که که‌سایه‌تی یان گروپێک بۆ فیلمێکی تایبه‌ت هه‌ڵبژێرن. ئه‌م ئه‌رکه له ئه‌ستۆی خودی ئێوه دایه که ببینن له چوارچێوه‌ی فیلمه‌که‌ی ئێوه‌دا چ کۆمپانیا و به‌شکۆیه‌ک چالاکی ده‌که‌ن و تا ئێستا چه‌نده توانیویانه سه‌رکه‌وتوو بن. ئه‌مه تێگه‌یشتنی ئێوه‌یه و ده‌بێ به‌و په‌یوه‌ندیانه‌ی که له فیستیڤاڵه جۆراوجۆره‌کاندا دروستی ده‌که‌ن، بتوانن باشترین که‌سه‌کان هه‌ڵبژێرن. سه‌باره‌ت به ده‌ستپێڕاگه‌یشتن به بڵاوکه‌ره‌وه‌کان و ماڵپه‌ڕه گه‌وره‌کانی جیهانیی فیلمسازیش ده‌بێ له هه‌ر به‌شێکدا ناونووسی بکه‌ن و رێزۆمه‌یان ئاراسته بکه‌ن و یان به‌رهه‌مه‌که‌ی خۆتان له فیستیڤاڵه جۆراوجۆره‌کاندا به‌شداری پێ بکه‌ن، هه‌تا له لایه‌ن ئه‌م کۆمپانیا و به‌شکۆیانه‌وه ببیندرێت و یان بکڕدرێت.\nئه‌و له کۆتاییدا له وڵامی ئه‌م پرسیاره که چ فیلم گه‌لێک بازاڕێکی باشتری له بواری سینه‌مای منداڵاندا هه‌یه و ده‌توانن سه‌رکه‌وتوو بن، گوتی: ئه‌مڕۆکه فیلمه‌کانی تایبه‌تی ئه‌نیمه‌یشێن له بواری منداڵان و مێرمنداڵاندا یه‌کجار پێشوازی لێ کراوه و ته‌نانه‌ت زۆربه‌ی فیستیڤاڵه‌کانی پڕبایخی جیهانی به‌شێکی جودا بۆ ئه‌نیمه‌شێن له‌به‌ر چاو ده‌گرن. چۆنایه‌تی و ته‌کنه‌لۆژیا له بواری فیلمی ئه‌نیمه‌یشێن یه‌کجار که‌وتۆته به‌ر سه‌رنجی بڵاوکه‌ره‌وه‌کان و کۆمپانیاکان و هه‌رچه‌نده بتوانن فیلمێکی نوێ و به‌ڕۆژتر به‌رهه‌م بهێنن، بازاڕێکی گه‌وره‌تر و جیهانی تر بۆ خۆتان په‌یدا ده‌که‌ن.


مێژووی ژنانی کورد پڕە لە بەرخۆدان – کوردی – RojNews.News\n14/03/2020 - 8:01:11 am\nچوؤرشەممە, 11 مار 2020 – 07:47 ڕۆژنیوز – سلێمانی\nمینا، لە ساڵی ١٩٠٨ لە شاری مهاباد لە دایک بووە، لە ساڵەکانی ١٩٢٧ – ١٩٢٨ لەگەڵ پێشەوا قازی محەمەد ژیانی هاوسەریی پێک دەهێنن، سەرەڕای ئەوەی خوێندەوارییەکی باشی نەبووە، بەڵام پاڵپشت و یاریدەدەری پێشەوا بووە لە هەموو بوارەکاندا.\nمینا، توانی لە ماوەیەکی کەمدا بگاتە ئەو ئاستەی کە ڕۆڵێکی کارا بگێڕێت لە هاوکارییکردنی هاوسەرەکەی و بە فەرمی تێکەڵ بە ژیانی سیاسیی ببێت، لەکاتی دامەزرانی کۆماری کوردستاندا بووە سەرۆکی رێکخراوی “یایا” کە ڕێکخراوێکی کۆمەڵایەتی ژنان بووە. بەمجۆرە مینا لەو هەولومەرجەدا و لە کاتێکدا کە داب و نەریتە کۆمەڵایەتییەکان بۆ بەشداریی ژنان لە چالاکیی سیاسیدا لەمپەڕ بوون، توانی دەورێکی بەرچاو بگێڕێت لە دەستپێکی هاتنە مەیدانی ژنان بۆ گۆڕەپانی خەباتی سیاسیی، مینا لە مهاباد و رێکەوتی ١٨/٢/١٩٩٨ بە یەکجاری چاوەکانی لێکنا و ماڵئاوایی لە ژیان کرد.\nگولناز کاراتاش ناسراو بە ‘بێریتان’ لە ساڵی ١٩٧١ لە شاری دێرسم-ی باکوری کوردستان لەدایکبووە، لە ساڵی ١٩٨٩دا لە بەشی زانستی ئابووریی لە زانکۆی ئابووریی ئەستەنبوڵ وەرگیراوە، هەرچەندیش دوور لە کوردایەتی گەورە بووبوو، بەڵام لە ماوەیەکی کەم دا گۆڕانکاریی گەورەی بەسەرهات، لە زانکۆ هۆشیاریی نەتەوەیی خۆی بەدەستهێنا و وەک کەسێکی وڵاتپارێز دەستی بە چالاکییەکانی کرد.\nزەینەب کناجی، بە نازناوی ‘زیلان’ له‌ساڵی ١٩٧٢ له گوندی ئه‌لمالی سه‌ر به شاری مه‌لاتیای باکوری کوردستان له‌دایکبووە، له ساڵی ١٩٩٤ له شاری ئه‌ده‌نه ده‌ستده‌کات به‌تێکۆشان و له ساڵی ١٩٩٥ بەشداری ڕیزه‌کانی گه‌ریلا دەبێت.\nلەیلا والی حسێن، ساڵی ١٩٨١ لە شاری سلێمانی لە دایکبووە، لە ساڵی ١٩٩٧ بەشداری ڕیزەکانی گەریلا بووە، لەدوای دەستگیرکردنی عەبدوڵا ئۆجالان، ڕێبەری پارتی کرێکارانی کوردستان-پەکەکە لە ساڵی ١٩٩٩، ڤیان جاف زۆر جار بیر لە ئەنجامدانی چالاکیی دژ بەو پیلانگێڕییە نێودەوڵەتییە دەکاتەوە، بەڵام وەک خۆی لە نامەیەکیدا بۆ ئۆجالان دەڵێت”لەبەرئەوەی هەلومەرج گونجاو نەبوو بۆ شتێكی وەها و بەتایبەتیش بۆ ئەوەی ئێوە زویر نەكەم هەر هەوڵمدا لەژیاندا دروستبوون، گرێدانی خۆم لەگەڵ ئێوەدا نیشان بدەم”.\n‘دلار گەنج خەمیس’ ناسراو بە ئارین میرکان، ساڵی ١٩٩٢ لە شارەدێی میرکانی ناوچەی ماباتای سەر بە کانتۆنی عەفرین لەدایک بووە، ساڵی ٢٠٠٧ بەشداری ناو ریزەکانی تەڤگەری ئازادییخوازی کوردستان بووە و بە دەستپێکردنی شۆڕشی ڕۆژئاوای کوردستان، لەگەڵ سێ برایدا بەشداری شۆڕشی ڕۆژئاوا بووە، دواتر و لە چالاکییەکی فیداییدا لە بەرخۆدانی کۆبانێ-ژدا، لە ٥-١٠-٢٠١٨دا شەهیدبوو.\nزەلوخ حەمۆ ناسراو بە ‘ئاڤێستا خابور’، لە ساڵی ١٩٩٨ لە شارەدێی بلبلێ-ی عەفرین لەدایکبووە، ساڵی ٢٠١٢ بەشداری شۆڕشی ڕۆژئاوا بوو، وەک فەرماندەیەکی یەپەژە لە بەرخۆدانی سەردەمی دژ بە داگیرکاریی عەفرین بووە، له‌و بەرخۆدانەدا و ٢٧/١/٢٠١٨ له‌کاتی هێرشێکی سوپای تورکدا بۆ سه‌ر گوندی حه‌مامی سه‌ربه جندرێس بە چالاکییه‌کی فیدایی ڕێگری کرد له‌وه‌ی تانکه‌کانی سوپای تورک پێشڕه‌ویی بکه‌ن به‌ره و گونده‌که و شه‌هیدبوو.\n"با ژنانی ڕۆژهەڵات نەبنە کۆڵبەر و پێکەوە پڕۆژەی ئابووریی بخوڵقێنن"


ڤیدیۆ.. لە سلێمانی بەفربارین دەستیپێکرد\nوێنە... ئەو ساتانەی لە چوار ساڵی سەرۆکایەتی ترەمپدا بیرناچنەوە\nسی ئێن ئێن: ترەمپ لەناو فڕۆکەکەدا تەماشای مەراسیمەکەی کردووە\n12/3/2020 1:08:35 PM\n8300 جار خوێندراوەتەوە\nئەوان؛ مەبەست لێی داگیرکەرانن، ئێمەش؛ مەبەست کورد:\nئەگەر مێژوو بخوێنینەوە ئەوان سڕینەوەی کوردیان ویستووە بەخاک و خەڵکەوە ئێمەش لە شەڕی مانەوەدا بەردەوامین.\nگەورەترین کیشەی ئێمەش نەناسینی ئەوانە. واتە لە دوژمنناسیدا کڵۆڵین؛ بۆیە نەناسینی ئەوان شکاندنی خودە. لەبەر ئەوە کاتێک دوژمن ناناسین، کە واتە پیلانەکان و بیرکردنەوەی ئەوان ناناسین. لێرەوە دەکەوینە بەر دوو مەترسیی ترسناک!( مەترسییەکانی ناوخۆ و مەترسییە دەرەکییەکان) چونکە بە درێژایی مێژوو ئێمە لە جوگرافیایەکدا لەتەک چەند دراوسێیەکین. لەسەر ھەرچییەک جیاواز بووبن، لەسەر نەبوونی ئێمە کۆدەنگن. بەشداربووانی ئەو کۆدەنگییەش خاوەن ھێزن؛ ھێزی سەربازی و ئەمنی فەرھەنگی و ئایینی و سیاسی، بەردەوام لە ڕێگای دامەزراوەکانییانەوە توێژینەوە لەسەر ئێمە دەکەن و نەخشە و پیلانی وردی لەسەر دادەڕێژن، چونکە بوونی خۆیان لە نەبوونی ئێمەدا دەبیننەوە.\nئەم شەڕە ھەمەلایەنەش لە عێراقدا دژی ھەرێمی کوردستان بەڕێوە دەچێت، درێژکراوەی ئەو پیلان و کۆدەنگییەیە، کە لە بڕینی موچە و بودجە و پێشێلکردنی دەستوردا خۆی دەبینێتەوە و بازنەی ھەمان پانتاییە ئێمە چی دەکەین؟ مەترسییەکانی ناوخۆ لە مەترسییەکانی دەرەوە کەمتر نین، لە پشێوی سیاسی و ئابوری و فەرھەنگتی خۆمان بووینەتە دوژمنی خۆمان. گەندەڵی تەنگی پێھەڵچنیوین. کاریگەری ئایدۆلۆجیای ئەوان بەردەوام خەڵکانێکی ئێمە دژی خۆمان ئاراستەدەکات. ئەمەش وای کردووە حزبەکان نمایشی حیزبییان لە بوونی کورد لەلا گرنگتربێت. ئەمەش لە ئەنجامی تێنەگەشتن لە فەلسەفەی سیاسەتەوە سەرچاوە دەگرێت. بۆیە ھەمیشە لە فەوزا دەگەڕێین بێ ئەوەی بزانین فەوزا داھێنەر نیە، عەقڵ داھێنەرە.\nکە واتە بۆ مانەوە لە کۆتایی گەمە ناوچەیی و جیھانییەکەدا بۆ ئەوەی جارێکی دیکە لە مێژوو دەرمان نەکەن، پێویستە دڵسۆزان و ئاقڵمەندانی ھەموو لایەک بیربکەنەوە بۆ پاراستنی پرۆسەی سیاسیی ھەرێم. ئاسانترین ڕێگاش کۆبونەوەیەکی گشتییە لە سەرۆکایەتیی ھەرێم. لەوێ چیمان لە یەک دەوێ گفتوگۆی بکەین بە جدی قسە لەسەر ئەگەرەکان و ئێستاش بکرێت. ئێستایەک پاراستنی ھەرێم و گوزەرانی خەڵک لە تەوەرە گرنگەکان بن، چونکە خەڵک ماندووە، بێ دەرامەتە دۆخی سیاسیی ناوچەکەش لە کوڵاندایە. کاتیش لە بەرژەوەندیی ئێمەدا نییە. بۆیە ھەتا کار لە کار نەترازاوە بوێرانە و ژیرانە بێنە مەیدان بۆ چارەسەرکردنی کیشەکان. ئەگینا ڕەنجی ئەم جارەشمان وەک جارانی دیکە دەسووتێ، بۆیە تکایە ئەرێنی بیر لە دۆخەکە بکەنەوە.


هێزەكانی سوریای دیموكرات ڕایدەگەیەنێت، لەماوەی مانگی حوزەیراندا لانیكەم هەشت كەس لەنێو كەمپی هۆل بە فیشەك كوژراون.\nلە ڕاپۆرتی مانگانەیدا هێزەكانی سوریای دیموكرات (هەسەدە) ڕایگەیاند، شانەكانی ڕێكخراوی داعش بەردەوامن لە چالاكییە تیرۆرستییەكانیان لەنێو كەمپی هۆل لەڕێی زیادكردنی كردەكانی كوشتن دەرهەق بەوانەی لە بیروباوەڕی ڕێكخراوە توندڕەوەكە دووردەكەونەوە.\nكەمپەكە نزیكەی 62 هەزار كەس لەخۆدەگرێت كە نیوەیان عێراقین، هەروەك نزیكەی 10 هەزاریان لە خێزان و كەسوكاری چەكدارە بیانییەكانی داعشن كە لە بەشی تایبەت و لەژێر پاسەوانی چڕدان.\nبەپێی ڕاپۆرتەكە، هەشت كەسی سوری و عێراقی كوژراون و سەرجەمیان فیشەك بەر سەریان كەوتووە و ژنێكی ڕوسی-یش برینداربووە. لەنێو كوژراواندا مێردمنداڵێكی عێراقی (16 ساڵ) و دوو برای سوری هەن كە یەكێكیان تەمەنی 17 ساڵە.\nپێشتر ئیدارەی خۆبەڕێوەبەری ڕۆژئاوای كوردستان كوژرانی زیاتر لە 47 كەسی لە سەرەتای ئەمساڵەوە لە كەمپەكەدا ڕاگەیاند، لەكاتێكدا ژنان و منداڵان 93%ی نیشتەجێبووانی پێكدەهێنن.\nڤیدیۆ: ژنانی چەکدارانی داعش لە کەمپی هۆل، خەریکی چین؟


تاریخ ایجاد در چهارشنبه, 09 خرداد 1397 07:49\nکاتێ ماندوو دەبیت، بیر لە هیچ ناکەیتەوە و تەنیا دەتەوێت ڕزگار بیت لە هەموو دەنگ و ڕەنگێک، تەنیا بیر لە هەڵهاتن دەکەیتەوە. جا گەر پێت نەکرێت سەد هێندە ماندووترت دەکات. کە دەرفەتت نامێنێت لە خۆتدا ون دەبیت و بە هەزاران پرسیار مێشکت پڕ دەکەیتەوە. پرسیاری سەیر و سەمەرەی وا دێتە مێشکتەوە کە لە ژیانتدا بیرت لێ نەکردووەتەوە.\nبەڵام بە قەد پرسیارەکان دەوروبەریش هەوڵ دەدن بتهێننە دەرەوە و بە ڕوانینەکانیاندا هەڵتواسن و لە خاچت بدەن. چیدی وەڵامی هیچ پرسیارێکت نادرێتەوە و تەنیا خۆتی کە هەزاران وەڵامی بۆ ئامادە کردووە. ئەو پرسیارانە هەموو لە مێشکتدا دیل دەکرێن و بۆ هەتاهەتایە وەک خۆیان دەمێننەوە و هیچکات زەرد نابن.\nئەم شەوە، هەمووی پرسیارە، هەمووی بێ وەڵام، بەڵام هەزاران وەڵام لە مێشکتدا یاری دەکەن،... بۆ، بۆ، بۆ، بۆ، بۆ... .\nلەبەر ئەوەی...، چون...، بە هۆی...، دەی وایە... .\nوەڵامی مێشک هیچ پەیوەندییەکی بە دەرەوە نییە، تەنیا وەڵامێک دەداتەوە تاکوو بتوانی هەناسەیەک بدەیت و لە پرسیارەکەدا ون نەبیت. دێوەزمەی شەو تەنیا ڕوومەتێکی ڕەشە کە بە بێ بزە تەنیا مڕت لێدەکاتەوە.\nئەم شەوە هیچ کات ناگات بە کۆتایی. دەڵێی هەزار شەوە، هەزار بیرەوەری و هەزار پرسیاری بێ وەڵام.\nگەماڵەکان تەنیا دەوەڕن و هیچ دیالوگێکی دیکەیان نییە، دەیانەوێت بیسەلمێنن کە نابێ چاوەڕوانی وەڵام بین و تەنیا دەبێ ماتڵی کۆتایی هاتنی ئەم شەوە بین.\nئایا ئەم شەوە کۆتایی دێت؟\nئایا ڕۆژ دەبێتەوە؟


2020-09-20 [11:03 AM]\nهەر ماڵێک پێوەری ئاو نەبەستبێت، لەمەودوا دەبێت مانگانە 100 هەزار دینار بدات، تاوەکو ئەو کاتەی پێوەرەکە دەبەستێت، بەڵام کێشەیەک هەیە، کە بەگوتەی بەڕێوەبەری ئاوی هەولێر بە دوو رێگە چارەسەر دەکرێت.\n1-9-2020 دوا مۆڵەت بوو بۆ هاووڵاتییان تاوەکو سەردانی بەڕێوەبەرایەتیی ئاوی هەولێر بکەن بۆ بەستنی پێوەری ئاو، لەدوای ئەو کاتەشەوە، هەر ماڵێک پێوەرەکە نەبەستێت، مانگانە 100 هەزار دینار سزادەدرێت.\nوادەی دیاریکراو بۆ بەستنی پێوەری ئاو، پێشتر چەند جارێک لەسەر داوای ئەنجوومەنی پارێزگا، وەزارەتی کشتوکاڵ و سەرچاوەکانی ئاو و پەرلەمانتارانەوە بەهۆی دۆخی ئابووریی نالەباری هاووڵاتییان، درێژکراوەتەوە.\nبەگوتەی ئاری ئەحمەد، بەڕێوەبەری بەڕێوەبەرایەتیی ئاوی هەولێر "لە 1-9ـەوە هەر هاووڵاتییەک سەردانی بکرێت، پێوەری نەبێت، کرێی ئاوی مانگانەی 100 هەزار دینار دەبێت، تاوەکو پابەند دەبێت بە بەستنی پێوەرەکە".\nچارەسەرکردنی کێشەی خوێندنەوەی هەوا\nبەشێکی هاووڵاتییان پێشتر کێشەیان لە پێوەری ئاوی ماڵەکانیاندا هەبوو، بەجۆرێک زۆری دەخوێندەوە، ئەمەش وەکو ئاری ئەحمەد باسی دەکات، بەهۆی خوێندنەوەی هەوا بووە.\nبەڕێوەبەری بەڕێوەبەرایەتیی ئاوی هەولێر دەڵێ "ئەو پێوەرەی ئاو میکانیکییە، 60 بۆ 70٪ـی جیهان بەکاردەهێنن لەوانە وڵاتانی دەوروبەریشمان، بۆ نموونە لە عەمان هەفتەی دووجار، هەرجاری دوو کاتژمێر ئاو بەردەدرێتەوە، بە دڵنیاییەوە هەوایەکەش دەخوێنێتەوە، بۆ چارەسەرکردنی ئەمەش دوو رێگا هەیە".\nیەکەم رێگە وەکو ئاری ئەحمەد باسی دەکات "قفڵێکی بچووک دادەنرێت پێی دەگوترێت ئەیر-ڤاڵ، واتا هەواکەی نێو بۆڕییەکە بەتاڵ دەکات. هەروەها رێگەیەکی دیکە ئەوەیە بڕی ئەو هەوایەی لە بۆرییەکەوە دێت، لەڕێگەی دانانی پێوەری دیکە لەجۆری ئەلتراسۆنیک و ئەلیکترۆماگناتیک بپێورێت، واتا بزانین بۆ هەر ناوچەیەک چەند هەوا دەردەچێت، ئەو بڕە حساب نەکەین".\nئامانجی حکومەت لە دانانی پێوەری ئاوی ماڵان ئەوەیە؛ هەمووان پابەند بن بۆ ئەوەی بەفیڕۆچوونی ئاو کەمببێتەوە، کە ئێستا بەهۆی زۆریی بەفیڕۆدانی ئاو لەلایەن بەشێکی هاووڵاتییانەوە، ناتوانرێت رۆژانە 24 کاتژمێر ئاو بۆ هەموو شوێنێک دابینبکرێت.\nئەم هەواڵە 2668جار خوێندراوەتەوە


ئێمە ؛ چاوەڕوانی چین .!؟\nSunday, 08.27.2017, 22:18\nخۆ بەڕێوەبەریی هەرێمی کوردستان ، بەناو چاک سواری و دادپەروەریەکانی هەرێمی کوردستان، بوبونە نمونە گەلێکی بەرچاو لەشێوازی کارگێڕی و دەسەڵاتی سیاسی بەڕێوەبردن ، لەنێوان گەلی کورد و ئارەبی ئێراقیدا. هەوڵی گواستەنەوەی ئەزمونی کارەکانی هەرێم بۆ ناوەند بەزووی پوچەڵ بوونەوە و خەیاڵی پف پیاهەڵدراوی خۆبە شت زانیینەکەمان پوچەڵ کرایەوە، هەموان لەو بەد حاڵیبونە دەربازمانبوو کە بوبونە هەڵەی تێگەیشتن لە سیستەمی حوکمی بەڕێوەبردندا بۆ هەرێمی کوردستان. وەدەست خستنی چانسی ئاوەز و ئەزمونی شاخی خۆسەپێن ، بەهۆکاری رەواێتی شۆڕش و بەرگری لەخاک لە بەردەم سیستم و بەڕێوەبردنی شار و وازیکردنەکەیدا بۆ دروستکردنی سیستمێکی کارگێڕی و بەڕێوەبردنی هەرێمەکە شکستی سەلماند، هەرێم و خەڵکەکەشی گەڕاندەوە بۆ دواوە و موڵک و ماڵی وڵاتەکەشی بۆخۆی قۆرغکرد و خەڵکەکەی خستە ژێر باری قەرز و نەهامەتییەکی زۆرەوە .!\nهەموان لە نێوخۆی کوردستاندا ئەزمونی " حوکومڕانی خۆیی " حیزبی کوردیمان تاقیکردۆتەوە، لەگەڵیشیدا ژیاوین ، زانیاری و شارەزاییەکی باشمان هەیە لە جۆر و چۆنیەتی خراپ بەڕێوەبردنی هەمەچەشنەی " کارگێڕی ، ڕامیاری ، ئابوری ، ئاوەزی " ئەم دەسەڵاتە کێوییە خۆسەپێنەی نەی توانیوە پاش بیست وشەش ساڵ کارکردن و شکستی بەڕێوەبردن بڕوا بەخۆی بهێنێت و دوربکەوێتەوە ، یان خۆی لەسەر حوکومڕانییەکی راستەقینەی دەوڵەتداری پێشکەوتوو لەهەرێمەکەدا رابهێنێت ، بێ گرێ و گۆڵ ، بەسروشتی و یاسایی کارەکانی رێکبخات ، بیکاتە خۆشگوزەرانی و ئاسودەیی بۆ دانیشتوانەکەی لەژێر چنگ و چەپۆکی زۆرە ملێیی حیزبدا ، دەربازیان بکات لە هێڵ رێژکردنی سنورێکی دەستکرد لە ئازادی بەڕێوەبردنی دیاریکراودا ، یان بە جۆری بڕینی قۆناغەکانی پێشکەوتنی پرۆسەی سیاسی و حوکومڕانی بوێرانە لە دەستاو دەستکردنی دیموکراسیانە و ئاشتیانەی دەسەڵات بۆ هاونیشتیمانییەکانی لە سنوری ئەو پێگە و دەسەڵاتەی بۆی خوڵقاوە لە بەڕێوەبردنی ئاشتیانە و دەستی دەسەڵاتدا بۆ خۆسەپاندن و مانەوە لە نێوو ئازادی و داگیرکاریدا بۆ گەل و ئایندەی بەڕێوەبردن لە ناوچەکە و ساغ بونەوەی خەڵکەکەی لە نێوان ئەم دوو ئەگەر و رێگەیەدا.\nهاوڵاتیانی باشوری کوردستانیان کردوە بەدوو کەرت و بەرەی جیاوازی دژ بەیەک ، جیاوازی ئامانج و خواست و ئومێدی سەرکەوتن بۆ داهاتوو. بونەتە دوو مەرام و ئاراستەی ئیشکردن بەبڕوای سیاسی جیاواز ، دوو دیدگای بەڕێوەبردنی بۆ دەسەڵاتی سیاسی ، جیاواز لەدیدگای گەیشتن بە ئامانجەکانی نەتەوە و خاک بۆ خەڵکی کوردستان .!؟ لێرەوە دانیشتوانی خەڵکی ئەم هەرێمە بە جۆرێک توشی پەرت وپەرتەوازەیی و جیاوازکاری بوون، ئەستەمە پرۆسەی تاک لایەنەی " گشت گیر" گەر بۆ ساتێکی کەمیش بێت لە بەخت و تەختی دەسەڵاتدا بمێنێتەوە و بێ دودڵی دەسەڵات قبوڵ بفەرموێت و لەدەرەوەی گرژی و مۆنی وەگەڕبخرێت بۆ سەرکەوتن.!؟\nبزوتنەوەی گۆڕان دانیشتنی چی لەگەڵ پارتی دەکات.!؟


کەسێک پێشتر دزی کردوە و ئێستا پەشیمانە چۆن تۆبە لەو دزیانە بکات و چی بکات ئێستا؟: ماڵپەڕی وەڵامەکان\nتەزکیەى نەفستەوبە کردنکەسێک پێشتر دزی کردوە و ئێستا پەشیمانە چۆن تۆبە لەو دزیانە بکات و چی بکات ئێستا؟\nکەسێک چەند پێشینەیەکی دزی کردنی هەیە، کاتێک ویستی تۆبە بکات نەیزانی چۆن تۆبە لەو دزیانە بکات، ئایا چی بکات، دەبێت ئەوەیش بزانین کە ئەو کەسانی دزی لێکردوون ئێستا لێرەدا نەماون؟\nتۆبەکار لە دزی، تۆبەکەی تەواو نابێت تاوەکو ئەو سامان وپارەیەی کە دزیوێتی نەگێڕێتەوە بۆ ئەو کەسەی دزی لێکردووە، بەڵام ئەگەر بڵێین: پێویستە لەسەرت سامان وپارە دزراوەکە بگەیەنێتە دەستی ئەو کەسی دزیت لێکردووە، ئەوا لەوانیە ببێتە گرفت، گرفتەکە چیە؟ گرفتەکه ئەوەیە کە دەتگرن، وئەگەریش بڵێت: من هەزارم دزیوە، پێت دەڵێن: نا تۆ دوو هەزارت دزیوە، ئەمەیش گرفتە، کەواتە رێگەچارە چیە؟\n* رێگەچارە بریتیە لەوەی دزەکە کەسێک لە دۆستەکانی خاوەن سامان وپارە دزراوەکە ببینێت، وهەواڵی ڕوداوەکەی بۆ باس بکات، دۆستی خاوەن سامان وپارە دزراوەکە بۆی بباتەوە وپێی بڵێت: ئەمە لە کەسێکەوە بۆت گەڕاوەتەوە کە تۆبەی کردووە، وبۆ بەجێگەیاندنی تۆبەکەشی ئەوا ئەم سامان وپارەیەی بۆ تۆ گەڕاندۆتەوە.\n* ئەگەریش بڵێت: کەسەکە نا ناسم، یان دەمناسی بەڵام ئێستا گەڕاوەتەوە بۆ ووڵاتی خۆی ونازانم لە کوێیە. دەڵێین: پێویستە لە سەرت بە ئەندازەی ئەوەی دزیوتە (صدقة) بکەیت واتا ببەخشیت بۆ ڕزگار بوون لە سامان وپارە دزراوەکە نەک بۆ نزیکبوونەوە لە خوای گەورە(1)، ئەمەش (قاعدة) ڕێسایە برایان، ڕێسایە کە هەموو سامان وپارەیەک خاوەنەکەی نەزانراو بوو دەبێت بکرێت بە صدقة بۆ ئەوەی لێی ڕزگار بیت.\nوەڵامى شێخ (محمد بن صالح العثیمین) رحمه الله\nسەرچاوە: زنجیرەی چاوپێکەوتنی مانگانە ≥ چاوپێکەوتنی مانگانەی .\n(1) مەبەستی شێخ ئەوەیە سامان وپارەی دزراو کە دەکرێت بە (صدقة)، دزەکە خێری ناگات بەڵکو تەنها لە کۆڵ خۆی دەکاتەوە بۆ ئەوی لێی ڕزگاربێت وبەشێکە لە ڕاستگویی لە تۆبەکردندا. [وەرگێر]\nحوکمی ئەو پارەیەی کە لە جگەرە فرۆشتن کۆکراوەتەوە دوای تەوبە کردن لە فرۆشتنی پاک بوونەوە لە تاوان و خراپە هەموو تاوانەکانم ئەنجامداوە و دەمەوێ تەوبە بکەم من زۆر تاوانم ئەنجامداوە ئێستا تەوبەم کردوە چى بکەم تا زیاتر ئیمانم بە هێز بێ و لە دواى ڕەمەزانیش بەردەوام بم لەسەر عیبادەتەکان؟ چۆن تەوبە بکەم؟\nسەردان: ٥,٥٩٢ بەش: تەوبە کردن\nپرسیاری دواترچۆن پەنا بگرین بە خوای گه‌وره له قه‌رز و قه‌رزاری؟پرسیاری پێشترئایا جگەرە کێشان حەرامە یان مەکروهە ؟